
Oltea 
Şerban-Pârâu 
Redactor-şef 


n timp ce la Palatul Parlamentului 

avea loc congresul unui important 

partid european ce aducea la 

București mai mari ai Europei, la 
Arena Naţională soseau sute de autocare 
cu oameni care urmau să aclame pe o parte 
dintre viitorii aleși ai neamului. Și pentru 
ca lucrurile să capete o rotunjime, demnă 
de o capitală europeană, alături de multe 
alte mici concerte de club, sau deschiderea 
stagiunii Orchestrei de Cameră Radio, fix 
în aceeași zi - și aproape în același timp - la 
Opera Naţională din aceeași capitală a 
fost programat un spectacol de balet, Don 
Quijote, pe muzica lui Ludwig Minkus, o 
premieră din 2012. 

Trebuia făcută această mică punere în 
pagina a programului zilei în care a avut 
loc acest spectacol despre care va fi vorba 
în cronica de față, pentru că dacă cele două 
importante evenimente situate în zona 
politicului au generat destul de multă vorbire 
despre viitoare eventuale fapte, oamenii care 
s-au aflat pe scenă au dat viață "aici și acum” 
fără "doar și poate” poveștii coregrafice 
imaginate de Marius Petipa. 

Fiecare, artiști pe de o parte, politicieni, 
onorabili și alegători pe de altă parte, și-au 
asumat mai mult sau mai puţin conștient 
și în diferite doze spiritul poveștii lui Don 
Quijote, de al cărui voluntarism romantic 
am avea astăzi cu toții mare nevoie. 

Trebuie spus din start că spectacolul a 
fost vesel, proaspăt, narativ și bine susținut 
coregrafic atât din punct de vedere tehnic, 
cât și interpretativ, astfel că trama — altmin- 
teri destul de sărăcuță dacă e să ne gândim 
că rolul lui Don Quijote, ca să nu mai 
vorbim de cel al lui Sancho Panza au fost 
mai mult niște pretexte pentru desfășurarea 
acțiunii — a părut nu doar inteligibilă, ci 
Chiar antrenantă. 

Baletul în patru acte și un prolog 
creează câmp larg de acţiune și conturare 
a personajelor, iar la aceasta au contribuit 
regia și adaptarea coregrafică semnate de 
Jaroslav Slavicky și, respectiv, Katerina 
Slavicka-ElSl&grovă ca asistent coregraf, 
scenografia Josef Jelinek, așadar o echipă 
din Cehia, alături de care s-au aflat două 
echipe numeroase pe pregătire a corpului 
de balet și a soliștilor. Rolul principal, cel 
al îndrăgostitei Kitri a fost interpretat — în 

acea zi de miercuri — de Cristina Dijmaru, 
debutantă în rol. Frumoasa ei declarație 
“spectacolul Don Quijote îţi oferă o mulțime 
de motive să dansezi până la epuizare” chiar 

a fost pe deplin asumată, atât de ea, cât și 

de partenerul ei, Mihai Mezei, împreună 
dăruind har și nu doar o corectă interpretare 
tehnică personajelor lor. 

Sunt multe cuvinte de laudă pentru 
această montare, de la modul în care 
dirijorul Ciprian Teodorașcu a condus 
"ostilitățile muzicale” ale spectacolului, și 
până la lumini, trecând cu binemeritate și 
îndelungi aplauze prin întreg corpul de balet, 
cu menţiuni pentru Mercedes și Espado - 
Adina Tudor și Gigel Ungureanu (ambii 
debutanţi în rol), Camacho - Virgil Ciocoiu, 
Amorașul - Mariya Lozanova, duetul... 
japonez Rin Okuno și Sena Hikada, perfect 
sincronizate în rolul focoaselor Juanita și 
Paquilla, Zâna Pădurii - Marina Minoiu, 
soliștii dansului țigănesc Camelia Soare 
şi lonuț Arteni, la care se adaugă rolurile 
de caracter, importante și bine asumate de 
Cătălin Caracaș - Lorenzo, Antonel Oprescu 
- Don Quijote, Răzvan Marinescu - Sancho 
Panza, Cârciumăreasa - Cristina Mitu. 

Spectacolul este rezultatul unei 
colaborări internaționale, montarea 
fiind preluată de la teatrul liric din 
Karlsruhe (Germania), aerul cosmopolit al 


spectacolului fiind întregit de alți membri ai 
corpului de balet — parte dintre ei prezenți și 
în distribuţia spectacolului ce face obiectul 
cronicii — care vin, iată, din Japonia, Franța, 
Elveţia și Anglia... deocamdată. 

Motivul? Îngrijorător pentru un mediu 
cultural izolat, cum ne place să credem 
că nu mai suntem, dar perfect normal și 
simptomatic pentru o societate deschisă, 
cum ne-am dori să fim. Este vorba despre 
faptul că de niște ani buni învățământul 
liceal de specialitate nu mai furnizează 
valori măcar la nivel de corp de balet, așa că 
managementul instituţiei a deschis porțile 
colaborării, pe bază de concurs către cetățeni 
ai altor state. 

Urmarea? În mod evident, mentalitatea 
s-a mai schimbat, și nu în rău, dacă e să luăm 
în considerare actul scenic, de fapt singurul 
care contează. 

Și chiar dacă oameni veniţi din toată 
țara și din toată Europa au umplut miile și, 
respectiv, zecile de mii de locuri ale sălilor 
Palatului Parlamentului și, respectiv, ale 
Arenei Naţionale în aceea zi de miercuri, 
scandând pentru ce va fi să fie, tot s-au mai 
găsit câteva sute care să aplaude cu frenezie 
în sala Operei Naţionale din București, 
niște artiști adunați, iată, din multe colțuri 
ale lumii, pentru forța culturală și artistică a 
faptelor lor scenice. 

ai mult sau mai puţin 
tentaţi/contrariați de 
reclama din pagina de 
(in)cultură a României 
libere, unde se anunța cu litere de-o 
şchiopă că celebra Carmina Burana va 
veni la București pentru deschiderea 
stagiunii Orchestrei Naţionale Radio 
(1), sute de spectatori au luat cu asalt 
Studioul „Mihail Jora”, umplut până la 
refuz, ca niciodată, inclusiv pe culoarele 
interioare dintre sectoarele sălii. Dincolo 
de incredibila gafă a așa-zișilor jurnaliști, 
toate biletele erau vândute încă cu 
două săptămâni înainte de eveniment, 
devoalându-se pe de-o parte bucuria 
reluării concertelor după vacanță, pe de 
altă parte magnetismului muzicii lui Orff, 
omniprezentă în tot felul de ipostaze, de 
la concertele lui Michael Jackson până la 
cine ştie ce reclamă ori ilustrație de film 
documentar sau videoclip. 

Din fericire, concertul a meritat aten- 
ţia spectatorilor. Chiar dacă alăturarea 
de piese din program mi s-a părut ușor 
stranie (un Concert de Mozart + celebra 
cantată scenică a lui Orff confundată 
cu o misterioasă solistă), a fost o seară 
reușită, potenţată și de prezenţe solistice 
de marcă. Mă refer în primul rând la Luiza 
Borac, tot mai des invitată la Bucureşti, 
care a cântat minunat Concertul nr. 21 
în do major pentru pian și orchestră de 
Mozart K467, dovedind că dispune de 
resurse stilistice inepuizabile, naturaleţea 
și emoţionalitatea din această partitură 
clasică completându-se la modul ideal cu 
opțiuni repertoriale extrem de variate, de 
la Bach la muzica zilelor noastre, gravate 
pe tot mai multe CD-uri de interpret. 
Cele două bisuri (Mozart — Rondo-ul 
„alla turca” din Sonata Nr.11 în La major, 
K.331/300i și un fragment dintr-o cantată 
de Bach, în transcripție pianistică) au 
consfințit un succes binemeritat, care se 
înscrie pe traiectoria tot mai împlinită pe 
care o are cariera internațională a inter- 
pretei românce stabilite în Germania, la 
Hanovra. 

Carmina burana este în mod cert un 
demers sortit izbânzii, spectaculozitatea 
muzicii lui Orff (neumbrită de textul 
inaccesibil multora, dar tradus acum 
pentru spectatorii de la Sala Radio) fiind 


Luiza Borac, 

tot mai des invitată 
la Bucureşti, 

a cântat minunat 
Concertul nr. 21 în do 
major pentru pian şi 
orchestră de Mozart. 


Carmina burana 

este în mod certun 
demers sortit izbânzii, 
spectaculozitatea 
muzicii lui Orff fiind 
suficientă pentru 
atragerea unor 
aplauze entuziaste.. 


suficientă pentru atragerea unor aplauze 
entuziaste. Potenţată de mișcările teatrale 
ale dirijorului Tiberiu Soare, această 
muzică plină de vivacitate ritmică, de 
contraste, de inventivitate, îmbibate 
într-un parfum arhaic fasonat prin 
mijloace moderne, s-a bucurat de o 
primire entuziastă din partea publicului. 
Și, până la urmă, așa cum nefastul rating 
dă cota unei instituții mass-media, așa și 
aplauzele și numărul de spectatori oferă un 
barometru organizatorilor vieții de concert. 
Judecat după succesul de public, concertul 
de deschidere a fost, fără îndoială, un 
mare eveniment, și nu e nimic rău în 

asta. Personal rămân însă cu regretul că, 
de exemplu, nu s-a mai cântat demult 

o piesă simfonică de Jora în sala care îi 
poartă numele și că muzica românească 
din perioada ei de maxim profesionalism 
este mutată de pe afișe în grila de emisiuni, 
uitându-se parcă denumirea de „Naţională” 
din denumirea orchestrei. 

Revenind la „buclucașa” Carmină, 
s-a observat, din păcate, faptul că în 
prezent Corul academic (condus cu 
măiestrie de Dan Mihai Goia) este totuși 
subdimensionat pentru grandoarea unei 
partituri precum cea de vineri seara. Câţi 
au observat? Revenim iarăși la rating, la 
sala plină, la aplauzele entuziaste și am 
putea răspunde: prea puţini. Și totuși, 
politica de a nu reocupa locurile din cor 
rămase vacante, pe o perioadă de foarte 
mulți ani, își spune cuvântul, calitatea 
fiind uneori tributară și factorului 
cantitativ, mai ales în situaţia unor 
sonorități monumentale. 

Nu aș vrea să închei fără a evidenția 
contribuţia de cea mai înaltă clasă a 
Irinei lordăchescu la conturarea traseelor 
solistice, tânăra soprană (recent aure- 
olată de reușitele de la Glyndebourne, 
Moscova și Sankt Petersburg) dovedind 
o dată în plus clasa ei internaţională și 
sporindu-ne speranţele pentru o și mai 
rapidă afirmare în marile teatre lirice, 
acolo unde a demonstrat că îi este 
locul. Nu-mi este ușor să găsesc aceleași 
cuvinte entuziaste și la adresa baritonului 
lordache Basalic ori a tenorului Robert 
Nagy, solicitați din plin de dificultățile 
quasi-instrumentale ale partiturii. 

Prin urmare, să ne bucurăm de 
triumful concertului inaugural și să 
nădăjduim că, nu peste mult timp, 
succesul facil va fi fundamentat și prin 
gesturi culturale și patriotice (sper că 
nu vă deranjează cuvântul) de mai mare 
rafinament istorico-muzical, de care noua 
conducere a formațiilor muzicale este 
capabilă. 

„Ioale locurile in 
picioare s-au ocupat! 


EI Adina 
„ Dragomir 


erg des la Sala Radio. 

Aproape în fiecare 

săptămână. Când am citit 

că stagiunea se deschide 
cu Carmina Burana și Concertul pentru pian 
și orchestră de Mozart (care pentru mine 
este una dintre cele mai sensibile lucrări 
ale lumii clasice - când o ascult simt cum 
fiecare notă îmi trece prin sânge) m-am 
gândit că lumea va umple sala. De fapt, a 
fost mai mult decât atât. 

Pe General Berthelot, pe trotuar, 
grupuri, grupuri de oameni. Strada, blocată 
de mașini. Taxiurile încearcă inutil să 
fenteze aglomeraţia. Toată lumea merge 
într-un singur loc. La Sala Radio. Și sunt 
mulți. Zeci, sute. 

În faţa sălii, alte sute de oameni (mulți 
tineri și foarte tineri) asteaptă să intre. 

Este prima dată când văd coadă la bilete 
pentru... locuri în picioare. Este prima 
dată când cei de la intrare abia fac față 
numărului de „blatiști”. Este prima dată 

când simt cum se creează stări încă dinainte 
de a începe concertul. 

Plasatoarele sunt luate pe sus de 
spectatorii cu bilete care își caută locurile 
în sală. Cei fără bilete sprijină pereţii. Zeci 
de tineri se „întrec” pentru locurile... de 
pe scări. „E lux să găsești un loc pe scări”, 
spune un băiat în tricou și blugi. Mă uit în 
sală și am impresia că mai este nevoie de 
încă una pentru a-i cuprinde pe toți. 

Un hipster înalt cu părul parcă pus pe 
bigudiuri, cu o geantă atârnândă pe umăr, 
cu celălalt umăr lipit de ușă, se uită ușor 
speriat către sală. „Ce cauţi?”, îl întreb în 
așteptarea unui răspuns care să îmi dea un 
început de reportaj. „Nu știu..., răspunde 
pierdut, mi-au spus babacii că e un concert 
la Sala Radio care nu trebuie pierdut chiar 
dacă stau în picioare și acum... nu știu unde 
să stau în picioare pentru că e ocupat peste 
tot”. Ăsta e începutul de reportaj! „E prima 
dată când vii la Sala Radio?”, îl întreb 
triumfătoare. „Da, sigur nu și ultima!”, îmi 
răspunde cu un zâmbet larg și se așază pe 
ultimul loc liber de pe scara centrală. 

Este minunat să vezi feţe Noi, tinere, vii, 
curioase, în așteptarea muzicii. Îmi găsesc 
loc tot pe scări. Sus de tot. Lângă niște 
studenți la Conservator. 

Concertul începe. Luiza Borac, la 
pian. Tiberiu Soare dirijează Orchestra 


E 
i 


Naţională Radio. Sunetul viorilor este ușor, 
cald, mângâietor. Închid ochii și zâmbesc. 
Spectatorii îl iubesc pe Mozart. Și pe Luiza 
Borac. O cheamă de două ori înapoi pe 
scenă. Două bis-uri cu aplauze sacadate. “A 
fost corect, bun tehnic”, spune o studentă, 
“dar parcă nu prea s-a implicat” continuă 
ea. Mie mi-a plăcut. Mult de tot. 

La pauză ne pregătim pentru a doua 
parte. Carmina Burana de Carl Orff. Sala 
rămâne la fel de plină. Se umple și scena. 
Vine toată orchestra. Apoi soprana Irina 
Iordăchescu, tenorul Robert Nagy, baritonul 
Iordache Basalic. Apar și membrii Corului 
Academic Radio și ai Corului de Copii 
Radio. Acum chiar toată sala respiră în 
același timp. Dirijorul Tiberiu Soare, la fel 
de exploziv de energie ca de obicei. Riguros, 
cu intrări exacte, se ridică pe vârfuri, se 
apleacă, se încruntă. Orchestra, corul, 
soliștii îl urmăresc pas cu pas. Cântă cu 
forță dar și cu emoție. Concertul se încheie 
în urale. Sala bubuie sub aplauzele miilor 
de oameni. “Minunat!”, sala strigă spre 
orchestră. 

“Chiar că n-am văzut niciodată sala așa 
de plină. Cred că s-a trezit radioul, a început 
în sfârșit să facă reclamă concertelor, ceea 
ce e foarte bine, cum se și vede!”, vorbeau 
două doamne din fața mea... la coada spre 
ieșire. 


Ultima seară de 
vară, prima seară 
de stagiune 


început, în 20 septembrie, 
noua stagiune a Filarmonicii 
bucureștene, care a dedicat 
primul său concert din această 
toamnă memoriei regretatei pianiste 
Mihaela Ursuleasa. Poate și din acest 
motiv publicul a venit în număr mare, 
dorind să asculte Concertul în la minor 
de Schumann pe care, probabil, tânăra 
pianistă l-ar fi cântat ea însăși, dacă nu 
ar fi plecat dintre noi atât de brutal și de 


timpuriu. În această seară a urcat însă pe 
scenă o pianistă oaspete, care cu doar două 
zile înainte împlinise 20 de ani. Venită din 
Germania, Magdalena Miillerperth se află 
la început de carieră, după o specializare 
în Minnesota și la New York (la Mannes 
School, acolo unde, în anii de mijloc 

ai secolului XX, a susținut cursuri de 
măiestrie George Enescu). 

Frumoasă, elegantă, tânăra pianistă 
din Germania a interpretat ireproșabil 
Concertul, din perspectiva celor care 
își doresc o redare corectă, muzicală, 
lipsită de incidente. A fost evidentă 
o lăudabilă claritate a sunetului în 
pasajele învolburate, o tehnicitate bine 
evidenţiată, ca și capacitatea de a pune 
în valoare melodicitatea ori vigoarea ce 
răzbat din paginile schumanniene. Și 


totuși, prezenţa la București a Magdalenei 
Millerperth mă tem că nu va rămâne în 
memoria ascultători ori a criticii muzicale 
pentru prea mult timp. S-ar cere, cred eu, 
de la un solist care cântă (în deschiderea 
stagiunii) cu prima orchestră a țării, 
calități care să depășească nivelul unui 
bun student de la Conservator (mai ales 
că aceștia din urmă nu prea „au dreptul” 
să cânte cu Filarmonica „până nu își fac 
un nume”...). M-aș fi așteptat la un artist 
cu mai mare personalitate, cu capacitatea 
de a fi altfel decât corect, cu harul de a 
descoperi o variantă interpretativă care 
să te atragă, printr-o legătură specială 
între spiritualitatea schumanniană și eul 
propriu al solistei. Mai ales că (destul de 
greu de înțeles) pianista a fost aleasă și ca 
solistă a Filarmonicii „George Enescu” în 
turneul românilor în Germania (22-25 
septembrie 2012). Un turneu mic, în două 
orașe, dar, totuși, turneul cele mai bune 
orchestre a României, sub bagheta unui 
maestru (Horia Andreescu) care are o 
bună cotă în ţara lui Schumann și nu doar 
acolo. Aș vrea să mă înșel, dar mă tem 
că un asemenea solist nu va aduce plus- 
valoare concertelor din Germania și nu 
se va înscrie pe linia tradiţiei prezenţei în 
compania orchestrei bucureștene a unora 
dintre cei mai mari soliști ai lumii, inclusiv 
din diaspora românească (să ne amintim 
doar de colaborarea, în străinătate, a 
Filarmonicii bucureștene cu Radu Lupu). 
Altminteri, concertul a debutat cu 
un (prea mic) omagiu adus patronului 
spiritual al instituţiei, George Enescu, 
a cărei Rapsodie a doua op. 11 în Re 
major a fost prima piesă înscrisă pe 
afișul stagiunii. Atent construită, 
riguros coordonată în ceea ce privește 
raporturile între compartimente, cu solo- 
uri bine realizate, Rapsodia (dintre două 
„rele”, Enescu o prefera celei cu nr. |) a 
evidențiat și de această dată capacitatea 
lui Horia Andreescu de a crea, cu perti- 
nenţă și cu farmec, noi imagini ale unor 
piese arhi-cunoscute. Așa s-a întâmplat 
și în partea a doua, când impunătoarea 
Simfonie a șasea în la major de Bruckner a 
răsunat plenar pe podiumul Ateneului, 
trimițându-mă cu gândul la Celibidache 
și la admiraţia sa nemărginită față de 
compozitorul austriac. Wagneriană în or- 
chestrație, beethoveniană în construcție, 
partitura acestui măreț reprezentant al 
simfonismului romantic târziu a fost, 
s-a văzut, pe placul orchestrei, care a 
oferit maestrului Andreescu posibilitatea 
unei realizări notabile care, cred eu, va 
fi fost și pe placul publicului german, în 
turneu. 

„Imperialul“ 
pentru piteșteni 


ilarmonica Pitești a ţinut să 
deschidă, la 20 septembrie 
(dacă e joi, e concert, se 
spune la Pitești), stagiunea 
2012-2013, a șasea, cu un concert 
simfonic extraordinar susţinut de 
orchestră, avându-l la pupitrul dirijoral 
pe cunoscutul Theo Wolters, din 
Olanda, dar și dirijor permanent al 
filarmonicilor din Cluj și Sibiu, și ca 
solistă pe tânăra pianistă Georgiana 

Fodor, din Cluj Napoca. În fapt, s-a pus 
în practică strategia instituției, aceea de 
a îmbina nume sonore cu tinere talente 
interpretative românești. Programul a 
fost și el unul deosebit, pentru a răspun- 
de exigenţelor publicului numeros (peste 
700 de melomani), și anume Concertul 
nr. 5, Imperialul, pentru pian și orchestră 
de Beethoven, și Simfonia nr. 9, Din lumea 
nouă, de A. Dvorâk. Theo Wolters nu 
era la prima colaborare cu orchestra 


filarmonicii piteştene, rămânând în 
conștiința membrilor orchestrei și a 
publicului prin memorabilul concert 
susținut la 5 noiembrie 2009. Dacă 
pianista Georgiana Fodor a oferit o 
versiune rafinată a Imperialului, Theo 
Wolters a fost de-a dreptul briliant, 
conducând cu mare fineţe, dar și cu o 
forță de nestăpânit întreg ansamblul. 


Ion Teianu 


Confesiuni, CU Cirijorul 


Theo 


Adriana 
Gândilă 


-Da, e a doua oară. 


Cum apreciați experiența din această 
seară alături de orchestra simfonică 


rimul concert simfonic al 
stagiunii ce s-a deschis în 
septembrie la Filarmonica 
piteșteană l-a avut la 
pupitrul dirijoral pe olandezul 
Theo Wolters, conducând orches- 
tra simfonică ce a zguduit scena 
Casei de Cultură a Sindicatelor 
cu „Imperialul” lui Ludwig 
van Beethoven. Un început 
spectaculos de stagiune pentru 
instituția culturală piteșteană. 

Theo Wolters a fost trompetist 
la orchestra Concertgebown, din 
Olanda, cea mai renumită orchestră 
din lume, iar în prezent este unul 
dintre cei mai reprezentativi dirijori 
din lume. A dirijat foarte multe 
orchestre din întreaga lume și este 
solicitat, în continuare, de foarte multe 
filarmonici și orchestre celebre. 

La finalul spectacolului, într-un 
moment de relaxare după solicitarea 
fizică și emoţională impusă de evoluţia sa 
scenică, am avut plăcerea de a schimba 
câteva cuvinte cu maestrul olandez 
Theo Wolters, care s-au concretizat 
într-un interviu. 


„Sunt multe locuri pe glob unde nu 


ai o audienţă așa de bună ca aici” 


Maestre, am înțeles că sunteți pentru 
a doua oară în Pitești. 


piteşteană? 

-Foarte plăcută. Știți că a fost 
o vacanţă destul de lungă și ca să 
pregătești o orchestră pentru un concert 
după o asemenea vacanţă lungă e muncă 
grea. 


Pentru instrumentiști e mai dificil. 

Dar și pentru dumneavoastră, la fel? 

-Nu. Însă comunicarea pe scenă 
este puţin mai îngreunată, după două 
luni de vacanţă, și este nevoie de 1-2 
repetiții ca să se reia. lar muzicienii 
trebuie să-și reamintească toate 
piesele din program și nu este deloc un 
program ușor. 


Așa se întâmplă în mod obișnuit după 

fiecare vacanță? 

-Da, e ceva obișnuit după vacanțe. 
După fiecare vacanţă primele repetiţii 
sunt cam greoaie. Este ceva normal. lar 
oamenii încă se mai gândesc la razele 
soarelui, dar și la ţuică, și la bere (râde). 


Ce părere aveţi despre publicul 

nostru? 

-Este incredibil, aveţi un public 
grozav aici. Am venit aici luni seara 
și i-am auzit pe Liviu Prunaru și Gabi 
Croitoru (care a susținut un recital în 
aceeași săptămână, n.r.) cântând. lar 
sala era complet plină. Şi când spun 
plină, vreau să spun că au fost 600-700 

de oameni la recital. Chiar dacă a 
fost un recital, desigur cu soliști de 
renume, totuși sunt multe locuri 
pe glob unde nu ai o audiență așa 
de bună ca aici. lar în vreme de 
criză, în două seri să ai o asemenea 

audienţă mare... Două seri în 
aceeași săptămână e destul de 
mult. 


Poate că publicul a fost 
nerăbdător după această vacanță 
să asculte din nou o muzică 
bună. 

-Da, oamenii vor să se bucure 
și să zâmbească, să respire viața 
culturală. 


Cum au decurs repetițiile cu 

solista și cu membrii orchestrei? 

-Foarte bine. Pe pianistă o cunosc 
de la Cluj, de la Conservator, din urmă 
cu unul sau doi ani. Problema este 
că timpul pentru repetiții a fost prea 
scurt. Am început marți seara, două 
repetiții ieri și numai o repetiţie ge- 
nerală. Ar fi fost bună încă o repetiţie 
pentru un astfel de program, mai ales 
că a fost și vacanță până acum. Dar 
înţeleg că este o chestiune financiară 
și că aceasta este o problemă în țara 
dumneavoastră Guvernul nu vrea să 
dea mai mulți bani pentru cultură. Îmi 
pare rău pentru asta, înțeleg, dar vă 

rog să aveți grijă de cultură. Știu că 
oriunde te-ai duce, în orice altă țară, 
întotdeauna cultura este prima de la 
care se taie din buget în caz de criză. 
Dar oamenii chiar au nevoie să se 
bucure. Și ce poți să faci stând numai 
acasă, fără bani?...Dar biletele nu sunt 
așa de scumpe aici. Așa că vă rog să 
aveţi grijă de această Filarmonică, 
păstraţi audiența, iar ca muzicieni 
încercați să păstraţi întotdeauna o 
muzică de nivel înalt. Este important, 
şi asta este ceea ce eu am încercat să 
le transmit muzicienilor în aceste trei 
zile cât am lucrat împreună. Încercaţi 
să faceţi o muzică de care să se bucure 
lumea. Asta este important pentru 

viitor pentru muzicieni și pentru 
public. 


„Am decis să-mi transform 


hobby-ul în profesie” 


Care a fost, maestre, 

cea mai remarcabilă experiență 

a dumneavoastră, ca muzician? 

-Uhuhu! Am avut o viață 
îndelungată în cadrul orchestrelor. 
Am evoluat timp de 30 de ani cu 
diverse orchestre simfonice, unele 
dintre cele mai bune din lume. Cea 
mai frumoasă experiență pe care o 
am în minte tot timpul a fost odată o 


simfonie a lui Beethoven 

cu Carlos Crivo la o televiziune din 
Olanda. lar Crivo nu mai venise 

în Olanda de vreo 25-30 de ani. A 
început cu această simfonie a lui 
Beethoven și toți plângeau pe scenă. 
Înregistrarea pe care o puteţi vedea 
pe youtube este dintr-unul dintre 
cele mai frumoase concerte care 

au fost vreodată. Acesta a fost cel 
mai frumos moment al vieții mele 
muzicale. 


Când a fost asta? 

-Cred că în 1983. Sau '84... Dar 
cred că '83. A fost totuşi cu mult timp 
în urmă. 


Care a fost persoana care v-a fost 

mentor, ca muzician? 

-Ca dirijor? Sau ca trompetist? Sau 
în general? 


În general, ca muzician... 

-Ca muzician... a fost tatăl meu! 
Urmam câteva lecţii de trompetă, 
dar și câteva cursuri de măiestrie 
dirijorală. Dacă îmi scormonesc 
printre amintiri, mereu mă poartă 
gândul la tatăl meu. Pe când eram 
trompetist și aveam vârsta de 10-11 
ani, iar el dirija o formaţie (win band), 
mi-a spus: „Aici este un solo, te rog 
să cânţi acest solo!” El mai dirija și 
într-o biserică, unde se cânta muzică 


slow, muzică religioasă, şi mi-a spus: 
„Eu voi cânta la clarinet sau saxofon, 
iar tu, te rog, ia bagheta și dirijează 
în timpul slujbei bisericești.” Și așa 
am început să dirijez. Desigur, eram 
foarte timid, eram tânăr, dar am făcut 
asta. Dar ca și copil, să simți și să faci 
mișcările, a fost ceva de genul „Oh, 
Doamne!” Ca o bombă. Incredibil, 
dar așa s-a întâmplat. Da, cred că de 
acolo a început totul și niciodată nu 
am uitat asta, pentru că de acolo am 
pornit. Și a fost cel mai important 
lucru pentru mine. Aşa a început 
totul. Dar am decis foarte de timpuriu 
să merg la Conservator și să încerc 
să-mi transform hobby-ul în profesie. 


ăcășanu 


y 


Foto: Dan R 


zei 


Îmi amintesc totul foarte clar despre 
acea perioadă. Cred că pe la 11-12 ani 
visam doar la trompeta mea și să fiu 
muzician profesionist. Nu m-am gândit 
niciodată să fac o altă meserie mai 
târziu. Multe persoane m-au sfătuit: 
„Cânţi fantastic la trompetă, dar ai 
mâini frumoase, continuă să dirijezi.” 
Am primit o slujbă în Amsterdam, full 
time. Poate o să vă gândiţi că dacă am 
reușit ca trompetist, ar fi trebuit să mă 
rezum la asta, să am o singură profesie, 
una și bună. Dar puţin mai târziu 
mi-au apărut ceva probleme cu dinţii 
şi de atunci, vreme de un un an, nu am 
mai putut cânta în orchestră, pentru 
că aveam o proteză de metal în gură, 
pentru corectare, iar asta era o proble- 
mă gravă. Atunci am început să mă 
gândesc la ceea ce acei oameni mi-au 
spus, ceea ce m-au sfătuit ei continuu: 
să dirijez. lar un prieten de-al meu 
mi-a zis: „Le rog, trebuie să dirijezi din 
nou, știu că ești bun. Trebuie să reiei 
din nou dirijatul.” Atunci am simţit că 
am făcut o greșeală să renunţ la asta. 
Nu renunțasem complet, totuși. Mai 
dirijam trupele de amatori winband 
sau în fața orchestrelor din zona unde 
am crescut, dar nu dirijam numai 
orchestre simfonice. lar inima mea 
aproape că plângea să dirijez orchestre 
simfonice. 


Acum, în Olanda, la ce orchestră 

sunteţi dirijor? 

-Sunt dirijor la Concertgebown. 
În aprilie voi merge la The Hake, o 
orchestră simfonică rezidenţială, în 
mai voi dirija în provincia mea, unde 
am mai dirijat de mai multe ori, în 
Limburg. 


Aveţi undeva un job permanent? 

-Jobul meu permanent? Peste 
tot. Merg în Olanda, Germania, 
Nurenberg, în Reggenhaus am fost de 
mai multe ori, în Koreea, merg foarte 
des la Seul, la diverse filarmonici. 
România este cea mai mare revelație 
a mea, este grozavă, știu deja aproape 
toate orașele mari și filarmonicile 
importante. 


Înseamnă că veţi reveni? 

-Da, eu cred că voi reveni. Mi-a 
plăcut întotdeauna să împărtăşesc din 
experiența mea și din energia mea 
extraordinară tinerilor. Asta îmi place 
cel mai mult. Acesta este unul dintre 
motivele pentru care vreau să continui 
să predau și trompeta. 


septembrie-noiembrie 2012 * Euphonia LE 


RadiRo, 


Jurnal de festival 
23 - 50 septembrie 


Grigore 
Constantinescu 
Prof. univ. dr. 


incolo de ideea 
organizării acestui 
festival, în alternanță cu 
Festivalul internaţional 

„George Enescu”, momentul acesta 
aduce în prim-plan, deocamdată la 
nivel european, ideea specificului 
formațiilor invitate. În istoria 
ansamblurilor simfonice apariţia 
formațiilor orchestrale radiofonice, 
în secolul trecut, este un fenomen 
caracteristic ipostazei moderne a 
muzicii. Detaliind, pentru afișul 
primei ediții RadiRo au fost alese 
Orchestra Naţională Radio, Orchestra 
Sinfonica Naţionale della Rai, 


Orchestră Philharmonique de Radio 
France, BBC Symphony Orchestra, 
ansambluri care însumează, fiecare, 
cel puţin opt decenii de existență. 
Activitatea acestor formaţii se 
reflectă în jurnalul obligaţiilor 
radiofoniei — stagiuni cu public și 
transmisii radio, înregistrări live din 
concerte și de studio. De aici depen- 
dența producţiei lor de microfon, de 
inginerie de sunet și de repertoriu. 
Desfășurarea programelor RadiRo 


în Sala Mare a Palatului întrunește 
asemenea elemente, prezentarea lor 
fiind condiţionată și de existenţa 
necesității calității sonore prin 
microfoanele amplasate pe scenă și 
amplificarea controlată de sunetiști. 
Rezultatele, ca și cu alte prilejuri, 
au fost apreciate „pro și conta” de 
spectatori, diferențele observându-se 
și în audițiile radiofonice la Radio 
România Cultural, Radio România 
Muzical sau Televiziunea națională, 
în direct. 

Să adăugăm în comentariul 
finalului de sezon prezenţele artistice 
— pe plan dirijoral, Christian Zacharias, 
totodată și directorul artistic al 
manifestărilor, Juraj Valcuha, lon 
Marin, Horia Andreescu, Jukka-Pekka 
Saraste. În afara orchestrei pariziene, 
celelalte trei formaţii au susţinut câte 
două programe, prilej de comparare 
și confirmare a prestaţiei și calităților 
reprezentând studiourile Radio Torino 
- Italia, ONR - România, Radio 
France, BBC - Londra. Semnăturile 
solistice, dincolo de cvartetul 
Simfoniei a IX-a de Beethoven, au 
prezentat pe podiumul de concert 
interpretări din marele repertoriu, 
de la Ceaikovski - violonistul 
Alexandru Tomescu, la Brahms 


- pianistul Christian Zacharias, 
violonistul Maxim Vengherov, 
Dvorak - violoncelistul Jian Wang, 
Max Bruch - violonista Viviane 
Hagner, Rachmaninov - pianistul 
Dan Grigore. Remarcăm și prezența 
Corului Academic Radio, sub 
conducerea lui Dan Mihai Goia. 
Majoritatea repertorială a aparținut 
lui Franz Schubert cu patru lucrări, la 
care se adaugă Beethoven cu trei titluri 
şi Richard Strauss, Dmitri Șostakovici, 
Serghei Rachmaninov, George Enescu 
cu câte două creații. Completarea 
acestui panoramic simfonic a cuprins, la 
Studioul de concerte al Radiodifuziunii, 
cinci prezenţe camerale (Cvartetul 
„Rivinius”, Cvartetul”Voces”, „Ad 
libitum”,Orchestra de cameră Radio 
dirijor Paul Meyer-soliste pianista Luiza 
Borak, violonista Isabelle van Keulen). 
Suma generală a impresiilor 
de cronicar-spectator adună buna 
realizare a organizării — producător 
Radio România, coproducători 
Arcub, TVR, organizator Artexim, 
preocuparea unei echilibrate și 
calitative participări artistice a 
oaspeţilor și gazdelor, reflectarea 
audio şi video a evenimentelor prin 
emisiuni și transmisii de radio şi 
televiziune. 


Italienii 


Invitaţi ai festivalului RadiRo, 
muzicienii care alcătuiesc Orchestra 
Sinfonica Nazionale della RAI aparțin 
unui ansamblu cu o istorie interesan- 
tă, deoarece reprezintă un amplu grup 
artistic aflat sub pecetea prestigioasă a 
Radiodifuziunii din Peninsula italică. 
După o perioadă de autonomie, în 
care principalele studiouri italiene — 
Torino, Roma, Milano, Neapole și-au 
format treptat propriile orchestre, a 
avut loc reunirea acestor ansambluri 
într-o unică formaţie națională „OSN 
RAI”. Acum, la pupitrul dirijoral se 
prezintă un tânăr șef de orchestră, de 
origine slovacă, care conduce, din 
2009, principalele producţii simfonice 
în țară și peste hotare. Reușitele sale 
l-au recomandat și pentru participarea 
la Festivalul internaţional autumnal 
de la București. În cele două programe 
pregătite pentru acest turneu, Juraj 
Valcuha s-a impus prin autoritatea 
cu care îl preocupă abordarea muzicii 
romantice ruse — Concertul pentru 
vioară de PI. Ceaikovski, Simfonia 
a treia de Serghei Rachmaninov 


și a repertoriului simfonic austro- 
german — Concertul nr. 2 pentru pian 
de Johannes Brahms, poemul simfonic 
Till Eulenspiegel și Suita de concert 
„Der Rosenkavalier” de Richard 
Strauss. 

Pentru o orchestră radio, reperto- 
riul internațional, ca și diversitatea 
stilistică reprezintă o parte din compo- 
nentele repertoriale ale transmisiilor 
internaţionale cât și activitatea de 
înregistrări în studiouri. Referitor la 
realizările din sala de concert, pentru 
muzica lui Rachmaninov plinătatea 
orchestrală specifică a lăsat să primeze 
intervenţiile solistice, umbrind blocu- 
rile armonico-polifonice în favoarea 
unui discurs muzical mai mult tematic 
decât simfonizant. Pentru a doilea 
program, unele probleme de detaliu 
au fost de asemenea parţial rezolvate 
în ansamblul intervențiilor sticlos 
ritmice din poemul straussian, fără 
cursivitatea narativă necesară. 

Totuși, suita cu muzică din opera 
Rosenkavalier i-a purtat pe interpreți, 
implicit și publicul, mai aproape de 
subiect, atrăgând aprecieri pe măsură. 
Mulţumiţi de rezultate, italienii au 
oferit în ambele concerte aceleași 
suplimente, cu nuanţe sentimentale în 
muzica lui Puccini, cu antren dansant 
în cea a lui Dvorak. 

Desigur, spectaculosul acestor 
programe aparține în mare parte și 
prezenţelor solistice, ca oaspeţi ai 
„OSN RAI”. Alexandru Tomescu și-a 
reîntâlnit admiratorii bucureșteni, 
dar și pe cei care îl ascultau în trans- 
misiile radiofonice. Linia echilibrată 
a cântului, stăpânirea autoritară a 
sonorităţilor instrumentului preferat, 
Stradivarius Elder-Voicu, au cunoscut, 
dincolo de microfon, valoarea 
romantică a concertului ceaikovskian. 
Pianistul Christian Zacharias, părăsind 
repertoriul baroc-clasic, cu care a fost 
aplaudat de bucureșteni, s-a integrat 
mai mult prin voință decât prin 
aplomb instrumental în partitura lui 
Brahms. Dirijorul Juraj Valcuha își 
coordonează echilibrat sonoritățile 
orchestrale, dorind accente patetice 
pentru romantismul rus în acompa- 
niament, cu străluciri intenţional 
subliniate, poate uneori depăşind 
partitura, pentru muzica straussiană. 

În întreaga sa evoluție, Orchestra 
simfonică italiană RAI și-a probat în 
întreaga sa prestație profesionalismul 
ce aparține categoriei radio pe care a 
argumentat-o în Festival. 

Francezii 


Pentru concertul inclus în selecția 
de profil a venit de la Paris Orchestre 
Philharmonique de Radio France, situată 
în cele șapte zile de stagiune interna- 
țională RadiRo, între români-italieni 
şi români-englezi. Melomanii știu prea 
bine faima ansamblurilor orchestrale 
franceze care dispun de o pregătire 
specială în efectuarea înregistrărilor și 
transmisiilor radiofonice, chiar dacă 
evadează din repertoriul național, 
către cel european. În seara respectivă 
fiind alese semnăturile componistice 
ale lui Antonin Dvorak și Dmitri 
Sostakovici, ca mesaj artistic, existau 
condiţii, pentru auditori, ca impresiile 
să fie oarecum disparate. În Concertul 
pentru violoncel de Dvorak, abun- 
dența melosului romantic captează, 
redarea însă aflându-se învecinată 
cu numeroasele versiuni interpre- 
tative anterioare ce invită astfel la 
inevitabile comparații. Violoncelistul 
chinez Jian Wang este pentru prima 
oară în dialog cu melomanii noștri, 
precedat însă de renumele unei 
cariere apreciate pretutindeni, în 
ultimele decenii. Evident, în favoarea 
unei bune impresii dispune de un 
sunet calitativ al instrumentului său, 
depășind oarecum preluările sistemului 


18 septembrie-noiembrie 2012 * Euphonia 


de amplificare din sala de concert. 
Cunoașterea muzicii și capacitatea 
abordărilor stilistice, susținerea 
replicilor cu ansamblul acompaniator 
se situează în zona informativă, 


printr-o anume neimplicare romantică. 


Ce așteptam, în fine, de la 
Simfonia a 6-a în si minor de 
Șostakovici, pentru a ne convinge 
că am asistat la un eveniment? O 
demonstraţie de artă dirijorală care 
atinge culmea maturității, ceea ce lon 
Marin o dovedește, și un discurs sim- 
fonic performant, propriu Orchestrei 
franceze, altfel spus un spectacol de 
stăpânire eficientă a acestei superbe 
lucrări, comunicată nouă „în direct”, 
prin captarea muzicii, transmise prin 
microfoane, de pe scenă, spre publicul 
audient din Sala Mare a Palatului. 


Românii 


După concertul inaugural al 
primei ediţii, cu Simfonia a IX-a 
de Beethovenentru, purtătoarea 
mesajului generos al păcii, sub bagheta 
lui Crhtistian Zacarias, pe afișul 
Festivalului, a doua oară, Orchestra 
Naţională Radio anunţa un nume 
solistic de mare atracţie — violonistul 
rus Maxim Vengerov. Într-una din 
marile opere romantice, Concertul 


în Re major de Brahms, evoluţia 

sa a impresionat prin dominanta 
sonoră ce depășea fără dificultate 
orice inconvenient al amplificării, 
datorită armonicelor viorii sale, 
clarității intonaţiei, fluidului expresiv 
al frazelor. Desigur, vorbim acum de o 
interpretare live în cea mai autentică 
accepţiune, convingătoare ca adre- 
sare, emoționalitate și stil, așa cum o 
realizează în întregime marii violoniști 
în plinătatea carierei. „Captarea” 
artistului pentru RadiRo era miza de 
succes conferită programului orchestrei 
simfonice destinate a-l acompania, 
sub emblema Orchestra Naţională 
Radio. Personalitatea dirijorului 
Horia Andreescu, un maestru al 
marilor evoluţii publice, radiofonice 
și discografice ale ansamblului, și-a 
reconfirmat menirea. L-a urmărit pe 
Maxim Vengerov cu acea cumpănită 
sensibilitate cerută de o partitură 
orchestrală amplă, în care glasul 
viorii își afla locul firesc, în compania 
muzicienilor români. 

Horia Andreescu este un interpret 
beethovenian de faimă, titlul de doctor 
în muzică fiindu-i atribuit tocmai refe- 
ritor la studiul simfoniilor Titanulului. 
Simfonia a V-a de Beethoven și-a 
desfășurat implacabila forță în 
faldurile tradiției reprezentate de 


şcoala dirijorală românească, Maestrul 
atingând, împreună cu ansamblul 
condus de el, cotele de performanţă 
dorite de melomani. Succesul acestora 
împlinește un reper important al 
primei ediţii internaţionale RadiRo, la 
București. 


Englezii 


Ultimele secvenţe festivaliere 
RadiRo aparţin unei formaţii renumite 
— BBC Symphony Orchestra, dirijată 
de Jukka-Pekka Saraste, prim dirijor 
al ansamblului britanic. Afișul celor 
două seri finale invita melomanii 
la audiții de lucrări diverse ca stil și 
comunicare. Au fost alese singurele 
pagini de muzică enesciană din 
Festival, cele două Rapsodii române, 
tălmăcite de britanici la parametrii 
propriei lor sensibilităţi, privind către 
noi de pe alte meridiane. Solista 
primei seri a fost violonista germană 
Viviane Hagner, care a venit la 
București cu un Stradivarius Sasserno 
1717, pentru a prezenta Fantezia 
Scoţiană de Max Bruch, cu suficiente 
argumente de succes. Replica, în a 
doua seară a aparținut pianistului 
Dan Grigore, ca întotdeauna minunat 
tălmăcitor al Rapsodiei pentru 
pian de Rachmaninov pe o temă de 


Paganini. În dialog de personalităţi 

şi epoci, muzicienii britanici și 
dirijorul lor s-au preocupat să pună 
față în faţă Simfonia a 9-a de Franz 
Schubert și Simfonia a IV-a de 
Dmitri Șostakovici, capodopere 
emblematice pentru timpul în care au 
fost create, dar şi pentru noi, cei care 
le redescoperim acum, în versiuni de 
importantă valoare. 


Despărţindu-ne de încă un 
festival de toamnă, desfășurat în lumea 
receptivă a muzicii bucureștene, și de 
această dată răsunând prin integrala 
transmisiilor radiofonice pretutindeni 
în ţară, să sperăm că, devenit un 
autentic trend, sub emblema RadiRo - 
ediţia I, ceea ce am urmărit în actualul 
septembrie muzical 2012, va exista și 
în viitor. 


„4 Radio 
4 România 

De ce trebuie radioul 

să organizeze un festival 

de orchestre radio? 

La această întrebare nu poate răspunde 
decât radioul. Ce pot eu să spun este că am 
acceptat oferta radioului de a fi persoana 
care își ia răspunderea, poate nu 100%, dar 
persoana care se va afla în fruntea acestui 
festival în relația sa cu publicul. Asta 
s-a întâmplat pentru că sunt cunoscut 
în România de mai bine de 10 ani prin 
participările la Festivalul Enescu și pentru 
că am dezvoltat o relație cu spectatorii 
din România și din București în mod 
special prin aceste apariții. E minunat 
pentru mine că sunt un muzician acceptat 
și iubit aici și acesta este probabil motivul 
pentru care radioul, care a început într-o 
bună zi un astfel de festival, m-a solicitat 
să fiu port-drapelul acestuia și să contribui 

cu unele idei în privinţa programării. 
Deocamdată nu știu cum se va dezvolta 
acest festival după doar o primă ediţie. 
Cred că este important ca el să existe, 

să încerce să fie diferit de Festivalul 
Enescu, să aibă caracterul lui, care trebuie 
dezvoltat. Este nevoie de o a doua și a 
treia ediție pentru a descoperi prin ce un 
festival de radio poate fi diferit de un alt 
festival, precum Enescu, deja așezat, care 
pune accentul pe muzica clasică, veche, 
cu focus pe compozitorii celebri. Aceasta e 
sarcina pentru viitor. 


Credeţi în misiunea radioului, 

a radioului public, privind 

poziționarea şi susţinerea culturii 

în societate în general? 

Cred asta cu fermitate. Este cel mai 
semnificativ lucru în mod special în 
timpuri în care radioul și televiziunea 
comercială au crescut în importanță. 
Pentru mine, esenţial e faptul că radioul 
lucrează doar cu urechile și nu cu ochii tăi. 
Radioul public este mai potrivit pentru 
literatură, pentru eseuri intelectuale despre 
artă, pentru ascultarea muzicii. Știu că în 
România există un radio dedicat muzicii 


clasice, 24 de ore din 24, și aceasta e 

o mare șansă. De aceea este oarecum 

logic ca o instituţie de radio, ajutată de 
televiziune, să încerce să vândă lucruri mai 
puţin populare, deoarece știe că despre 
cultură se poate vorbi la toate nivelurile. 
Este întrutotul șansa și datoria radioului 
public să facă asta, pentru că radiourile 
comerciale vor zice imediat că au nevoie 
de publicitate, de audienţă și nu pot difuza 
Chopin sau Liszt etc. 


A avut radioul vreo contribuţie la 
dezvoltarea carierei dumneavoastră, 
în ideea în care numele Christian 
Zacharias este cunoscut de mult timp 
în întreaga lume, și în spații în care 
nu aţi fost prezent fizic ? 
Radioul este foarte important pentru 
a ajuta artiștii, mai ales tinerii artiști. La 
conferinţa de presă pentru acest festival 
mi-am amintit despre faptul că, în 1975, am 
participat la concursul Ravel de la Paris care 
a fost organizat de European Broadcasting 
Union prin Radio France și acolo am 
câștigat un premiu. Am avut atunci șansa 
de a înregistra în multe țări la radio, am 
susținut concerte, am avut chiar norocul 


Christian 


Zacharias: 


„Radioul este foarte 
importanti pentru 
a ajuta artiștii, 
mai ales tinerii artiști 


să cânt sub bagheta lui Sergiu Celibidache 
pentru că era dirijorul Orchestrei Radio din 
Stuttgart și m-a invitat să cânt Concertul 

de Ravel, moment care a fost probabil unul 
dintre cele mai importante din cariera mea 
de tânăr muzician, influențându-mă și în 
modul în care gândeam muzica și în cel în 
care îmi urmăream ideile muzicale. Din acel 
moment, pas cu pas, am avut ocazia de mai 
multe ori să fiu acompaniat de orchestra 
radio. Primele mele turnee în Germania 

au fost cu BBC Symphony Orchestra. 
Acum există o rețea europeană a radiourilor 
publice, este uimitor ce pot face aceste 
posturi împreună și există o speranță că o 
dată ce am făcut un astfel de festival care 
este legat de radio, el se răspândește cu mai 
multă ușurință în întreaga lume decât în 
cazul unui festival normal dintr-o altă ţară. 


Schimbând puţin aria discuţiei, 
spuneți-ne în câteva cuvinte cum 
aţi resimţit relația cu Orchestra 
Naţională Radio din punct de 
vedere artistic. 
Pentru mine a fost o șansă să vin 
într-o ţară ca România și să lucrez 
cu muzicieni de aici, ceea ce nu s-a 


întâmplat la Festivalul Enescu. A fost o 
parte din activitatea pentru care am fost 
chemat, iar experienţa colaborării cu 
Orchestra Naţională Radio a fost foarte 
satisfăcătoare, pentru că într-adevăr 

am venit cu un repertoriu care îmi 

este specific, Schubert şi Beethoven, 

și am descoperit imediat în rândurile 

lor dedicaţia cu care au abordat acest 
repertoriu, cu care au vorbit acest 

limbaj, atât corul, cât și orchestra. Sper 
ca în viitor să am șansa de a lucra și cu 
orchestra de cameră radio, să putem 
începe un program educaţional și să 
atragem muzicieni tineri pentru a crea 

o orchestră de tineret care probabil că 
există deja aici, dar cred că principalul 
lucru este nu numai să inviţi artiști să 
susțină concerte cu răsunet, dar și să pui 
bazele a ceva care să evolueze. Trebuie să 
apară rezultate în această ţară în care este 
încă mult de lucru, mult de dezvoltat și de 
susținut, e nevoie de suport pentru arte și 
muzică și aveți nevoie de acești muzicieni 
să rămână în țară. Adică vreau să spun că 
mulți pleacă în străinătate pentru că au 
senzaţia că sunt mai buni dacă pleacă la 
Londra sau Paris. 


Cum merg împreună imaginea celui 
pe care îl avem îm minte ca pianist 
alături de Orchestra de cameră din 
lausanne, imaginea unui fermecător 
dar în același timp perfect și strălucitor 
artist cu aceea a rolului de dirijor al 
unei orchestre mari, cu care lucraţi 
ocazional. Este cu totul altfel decât 
atunci când lucraţi împreună cu 
muzicieni pe care îi cunoașteți demult? 
Provocarea este cu adevărat foarte 
mare. Întotdeauna îmi place să-mi 
schimb ţintele. În orice caz, Lausanne 
este o orchestră cu care am dezvoltat o 
relație în mulți ani de lucru și dacă aţi 
asculta acum și aţi pune în paralel primii 
și ultimii ani, ar fi o diferenţă sensibilă. 
Am început în 2000 la Lausanne 
cu o orchestră mică, dar după ce am 
lucrat împreună 5, 6, 8 ani am ajuns 
la o calitate care seamănă oarecum cu 
aceea a unui solist. Totuși, dacă ajungi 
la o relaţie bună cu muzicienii și cu 
o orchestră mare poți realiza lucruri 
extraordinare. Eu întotdeauna caut 
lucruri care nu sunt încă desăvârșite și 
care trebuie să fie dezvoltate și chiar 
înţelese altfel. 

Vengerov: 


„hadioul este cea mai 
importanta sursă pentru 
popularizarea muzicii Clasice 
Și a evenimentelor! 


Care este relația dumneavoastră 
cu radioul în general? A avut 
vreo legătură cu dezvoltarea 
carierei dumneavoastră? 
Începând din copilăria pe care 
am petrecut-o în Rusia ascultam 
multe CD-uri, plăci, radio, toate 
concertele pe care le puteam auzi 
astfel fiind o sursă de cunoștințe. 
Ascultam mult radio. Era foarte 
interesant pentru că posturile de radio 
au întotdeauna programe bune, pot 
avea în repertoriu foarte mulți artiști 
și ne dau posibilitatea de a asculta 
muzicieni pe care nu-i putem auzi 
live. Primul meu concert a fost când 
aveam cinci ani. Cred că deja de la al 
doilea am fost înregistrat și transmis 
live la radio în Siberia și asta îmi 
aduc aminte foarte limpede. La acel 


moment, grija mea cea mai mare era 
că dacă greşesc ceva nu pot să mai 
repar. Dar cu timpul mi-am dat seama 
că e bine să faci transmisiuni radio 
live, pentru că este minunat pentru 
oameni să poată asculta concerte 
chiar când nu sunt în orașul respectiv. 
Radioul este cea mai importantă sursă 
pentru popularizarea muzicii clasice și 
a evenimentelor. 


Credeţi că radioul public, 

în general, are puterea 

de a pune cultura, nu 

numai muzica, în poziția 

pe care o merită cu adevărat 

în societate ? 

În opinia mea, radioul este 
cel care decide ce este la modă în 
acest domeniu. Dacă oamenii aud 
un anumit artist la radio vor zice: 
“Probabil că el chiar merită să fie 
auzit”. Și nu vorbesc doar de numele 
mari. Astfel, diversitatea are doar 
de câștigat și prin apariţia unor 
muzicieni minunaţi care au preferat 
poate să nu-și facă neapărat o carieră 
"în bătaia reflectoarelor”. 


Acesta este meritul 

înregistrărilor care pot aduce 

la urechea ascultătorilor 

adevărate bijuterii muzicale 

ce nu pot fi întâlnite pe scena 

de concert. 

Pe de altă parte, există și tendințe 
mai puţin pozitive, precum filozofia 
anumitor posturi de a ţine aproape 
"urechea” ascultătorilor prin progra- 
marea doar a best-off-urilor, respectiv 
doar a anumitor părți de lucrări și 
numai în interpretarea "numelor 
mari”. Pe lângă faptul că, de fapt, 
publicul este adesea fustrat pentru 
că acele părți nu au fost gândite 
ca un întreg de către compozitori, 
această strategie editorială contribuie 
câteodată chiar și la modificarea 
modului în care anumiţi artiști își 
concep recitalurile. De aceea putem 
din păcate întâlni opinii conform 
cărora includerea în program a unei 
întregi sonate, sau ciclu de lucrări 
camerale, sau simfonice să fie privit 
ca un act de curaj. Ceea ce este fals. 


Aveţi deja un trecut bogat 
privitor la prezenţa pe scenele 
din România și câteva experienţe 
cu orchestre românești, dar este 
pentru prima dată când evoluaţi 
alături de Orchestra Naţională 


Radio. Ce impresii aveți 

despre această colaborare? 

Am colaborat, într-adevăr, de 
câteva ori cu Filarmonica 
„George Enescu” în cadrul 
festivalului, dar niciodată cu 
orchestra radioului public. 
Cred că Orchestra Natională Radio 
reprezintă un minunat grup de 
muzicieni - am fost impresionat de 
calitatea cordarilor - care ştiu bine 
să cânte împreună. lar acest lucru 
a fost foarte important, pentru că 
am reușit, alături de dirijorul Horia 
Andreescu, să realizăm o bună 
versiune a concertului de Brahms. lar 
acesta nu este puțin lucru, pentru că 
este o lucrare în care fiecare, solist, 
orchestră, dirijor, joacă un rol la 
fel de important și trebuie să o facă 
împreună. 


În urma experienţelor 
dumneavoastră, credeţi că o 
„orchestră radio“ are datele de 

a fi altfel decât o orchestră de 

filarmonică, de exemplu? 

Este greu să numești diferențe 
clare între aceste tipuri de orchestre 
care desfășoară o activitate de 
stagiune regulată. Poate fi totuși o 
importantă diferenţă vizavi de politica 
de repertoriu și de cea a eventualelor 
comenzi de compoziţii noi. Cred că 
radioul public ca instituție poate 
influenţa și prin anumite inițiative 
sau strategii editoriale apariţia sau 
modificarea unor programe, cum 
sunt, de exemplu, cele educative 
sau portretele componistice. Chiar 
și filarmonici mari, precum cea din 
Berlin de exemplu, pot spune "da, asta 
dorim să interpretăm, asta a hotărât 
dirijorul...”, dar chiar și ei au grijă de 
publicul de mâine și dezvoltă în con- 
secință programe educative. Din acest 
punct de vedere sarcina radioului este 
mai complexă, pentru că nu trebuie 
să-și crească doar publicul din sala 
de concert, dar și pe cel care ascultă 
muzica clasică la radio, care este prins 
în trafic și are de ales ce să asculte. Şi 
atunci postul care difuzează muzică 
clasică trebuie să creeze un racord 
între calitatea muzicală și jurnalistică 
a programului şi cea vizuală pe care o 
oferă în programele educaţionale. Să 
fie educativ, dar și relaxant, nici prea 
serios dar nici prea popular, reprezintă 
o sarcină complicată și plină de res- 
ponsabilitate, precum și aceea dintre 
dirijor, solist și muzicieni. 

Dan 
Grigore: 


„hadioul a fost pentru mine, 
de mic COpil, O școală 

Care credeți că ar fi argumentele 
radioului public în a continua un 
astfel de proiect foarte ambițios, în 
anii dintre festivalurile Enescu? 
După părerea mea, festivalul nu 
trebuie să fie doar o alternativă la Festivalul 
Enescu. E] trebuie să caute și să-și găsească 
o personalitate pe care o poate avea tocmai 
prin faptul că radioul este un cuvânt intrat 
în neoclasicismul românesc. Radioul a 
fost pentru mine, de mic copil, o școală, 
o foarte mare școală, atât muzicală, cât 
și de cultură generală. Marile versiuni 
muzicale le-am auzit la radio. Marile ver- 
siuni interpretative, marile opere literare, 
marile opere dramatice, dramaturgice ale 
literaturii universale le-am cunoscut prin 
intermediul emisiunilor radio. Radioul 
public face și acum un act de educaţie pe 
care, din păcate, televiziunile și în special 


televiziunea publică încă îl tatonează, îl 
caută, nu l-au găsit și după părerea mea nici 
nu-l vor găsi, pentru că televiziunea are 
un tip de specificitate care o îndepărtează 
de anumite esențe general umane care 
se ating, se dezvoltă, se cizelează prin 
intermediul emisiunilor radio. Spunea un 
mare gânditor și spune și Biblia „priveşti și 
nu vezi dar când mă vei auzi, atunci de-abia 
mă vei găsi”. Auzul e mult mai profund, 
e o cale către profunzimea conștiinței, 
sufletului și sensibilităţii omenești. 
Problema acestui festival este tocmai, 
după părerea mea, să nu caute să fie doar 
un fel de pretext, de înlocuire, de respiro 
între Festivalurile Enescu, ci să-și găsească 
cât mai repede o nișă, o personalitate, 
o motivație puternică pentru a exista 
de sine stătător, pentru a exista ca un 
demers de cultură și de educaţie. Acest 
tip de eveniment este foarte necesar 
publicului, pentru că în general publicul 
are nevoie de evenimente, iar un concert 
simfonic este în general un eveniment 
pentru public, pentru publicul deja școlit 
la stagiunea unei orchestre sau a unei 
filarmonici. Cu atât mai mult, ridicarea 
la un alt nivel a acestui tip de eveniment 


este un stimulent pentru public și eu cred 
că, în perioadele de criză sau în perioadele 
de impas, e cu atât mai stringentă nevoia 
de asemenea evenimente, pentru că 

ele sunt și un fel de dovadă de unitate 

în spirit, de forță spirituală, de ce nu și 

de mândrie naţională? Există motivaţia 
de a găsi și de a arăta că avem ieșire la 
mare cu specificitatea noastră, cu valorile 
noastre, că putem intra în concertul 
mondial cu acest tip de manifestare. 
Legitimitatea radioului care, iată, are și 

o vârstă venerabilă, e dată și de această 
continuitate în vechea lui funcţie de a 
face educaţie culturală, artistică, muzicală 
în rândul ascultătorilor... 

Îmi aduc aminte de conferințele radi- 
oului înainte de război, de profesoara mea 
Cella Delavrancea care a făcut parte din 
elita aceea care ținea aceste conferinţe... 
lată și aici un prilej ca în cazul acestui 
festival să se vină și cu ideea reluării acestor 
conferinţe, acestor cicluri de conferinţe pe 
care radioul cândva le-a promovat, tocmai 
pentru că publicul are această nevoie de 
educaţie nu explicită, nu ex cathedra, ci 
implicită, prin contactul direct cu oamenii 
de cultură, cu fenomenul artistic și cultural. 

Ruxandra 
Donose: 


„În momentul în care cânți la 
radio, bucuria de a comunica 
este mai mare 

Ce înseamnă colaborarea cu radioul 


pentru dumnevoastră mai ales în 

ultimii 10 ani? 

Colaborarea cu radioul este una 
foarte strânsă și foarte dragă mie pentru 
că în copilărie am crescut în studioul 
de concerte venind joi după joi, mi-am 
format cultura în studioul de concerte. 
lată că după ce am plecat pentru a-mi 
continua o carieră în lume m-am 
reîntors pe scena radioului. Sigur că 
am fost între timp și la operă o dată sau 
de două ori și la Ateneu, dar radioul 
a fost acela la care m-am întors cel 
mai constant, cel mai des, cu foarte 
mare drag și care am simțit că îmi stă 
aproape și prin proiectele minunate pe 
care le-am gândit împreună, cu opere 
mai puţin cunoscute în variantă de 
concert sau piesă de vocal simfonic. 
S-au născut niște prilejuri minunate de 
a mă reîntoarce și de a mă reîntâlni cu 
publicul din România. 


Puteţi să ne vorbiţi și despre 
orchestrele și corurile radio în mod 
special? 

Cred că Orchestra și Corul Radio, 
care au o foarte mare și frumoasă 
tradiție, au fost întotdeauna slujitori 
temeinici ai repertoriului vocal-simfo- 
nic. Prin tradiția minunată pe care o au 
aceste ansambluri, ele mi-au prilejuit Și 
mie întoarcerea aici cu piese importante 
din repertoriu, câteodată chiar mai puţin 
cunoscute Și pentru mine. Cariera mea 


Le aducem aminte 
mereu numele, pentru 
ca pretutindeni să 

fie cunoscuți drept 
putători de steag 

cu însemnele țării 
româneşti. 


s-a desfășurat foarte mult în operă, dar Și 
în lied Și foarte mult în vocal-simfonice 
motiv pentru care apreciez atunci când 
am ocazia să fac aȘa ceva Și aici, acasă. 
Prilejul de a face Simfonia a IX-a de 
Beethoven este deosebit, pentru că deși 
cvartetul de soliști apare doar în final, ea 
este apogeul muzical al acestei simfonii, 
dar Și al întregii literaturi simfonice. Un 
asemenea proiect plasat în deschiderea 
unui astfel de festival care reunește mai 
multe orchestre radio este important. 
Prezenţa unor orchestre radio foarte 
importante, dintre primele din Europa, 
Orchestra Radio France, Orchestra 
RAI Torino, BBC Orchestra, cu dirijori 
foarte importanți la București, unde 
suntem gazde este o onoare, o bucurie, 
un prilej de a ne integra într-o familie. 
Orchestrele Radio sunt mai mult decât 
niște filarmonici, sunt niște orchestre 
care au porţile deschise către toată 
lume în permanenţă. Eu Știu că toate 
concertele pe care le-am cântat eu aici 
au fost transmise în direct la radio Și 
prin internet au putut fi ascultate în 
toată lumea. Știu că acesta este cazul Și 
pentru acest festival. Atunci când ceea 
ce faci nu rămâne doar între pereții sălii 
în care ești, ci ajunge efectiv, potențial, 
în fiecare casă din lume, aȘadar 
publicul devine nelimitat, importanţa 
Și responsabilitatea a ceea ce faci este 
mult mai mare, dar Și bucuria aceasta 
de a comunica este mai mare. lar faptul 
că Orchestrele Radio au acest acces 
permanent la o difuzare totală, globală 
ne face să respectăm Și mai mult aceste 
momente. 

Invitaţi celebri la RadiRo 


Ion Marin 


„Mă bucur enorm Să fiu 
pe scenă in homaânia' 


Stimate maestre, ce înseamnă pentru 

dumneavoastră radioul public? 

Radioul public este — poate surprinzător 
pentru epoca internetului pe care o trăim 
—, un factor extraordinar de important Și 
din punct de vedere al difuzării culturale, 

dar Și din punctul de vedere al susţinerii 
politice al fenomenului cultural. Peste tot 
în Europa, tradiţia orchestrelor de radio Și 
a stagiunilor de concerte sub egida unui 
radio public este extrem de dezvoltată, 
ecial în Germania, dar Și în Anglia, 
în Franţa mai puţin, din păcate, în Italia, 
la fel, pe vremuri erau o foarte mare 
tradiţie în Italia... Radioul iese din lumea 
undelor Și susține fenomenul muzical cu 
o afluență de public remarcabilă peste tot 
în lume. Dintre orchestrele de pildă foarte 
celebre, NHK din "Tokyo este o orchestră 
la care sunt principal dirijor invitat Și la 


care merg de două ori pe an. Fa are cea 
mai importantă stagiune de concerte în 
diferitele săli din Tokyo, este stagiunea 
radioului japonez Și reprezintă o formă 
prin care publicul se ap 
Radioul este un fenomen viu, la care 
lumea participă. Într-un el, publicul se 
simte stimulat în a fi, la rândul său, prin 
vibrația interioară, participant la ceva ce 
după aceea ia calea undelor. E un lucru 
extraordinar de important Și toți marii 
artiȘti sunt întotdeauna foarte onoraţi să 
lucreze cu orchestre radio. În plus, există 
în Europa prin Uniunea Europeană de 


pie de muzică. 


Radio, o foarte mare tradiţie de a transmite 
concerte importante chiar din stagiunile 
unor orchestre care nu sunt orchestre 
radio, reuȘind astfel să aproprie efectiv 
publicul larg de fenomenul concertistic. 


Așadar, credeți că în cazul de față 
radioul public din România își asumă 
o sarcină bine fundamentată prin 
a-și dori să susțină acest festival de 
orchestre radio între festivalurile 
Enescu ? 
Ideea stă pe picioarele ei, nu ca an 
de pauză, nu ca umplutură... Radioul 
public din România dă exemplu de o 
conștientizare reală a importanţei enorme 
pe care o are cultura în construcţia de 
imagine a României. E un element care e 
foarte la început în România. Înțelegerea 
acestei ponderi a culturii în formarea 
imaginii Și întărirea unei prezenţe în 
conștiința celorlalte țări este extrem 
de importantă. Faptul că radioul public 
din România are astfel de iniţiative este 
deosebit de important. 


Continui cu o întrebare de 
meloman... Care ar fi deosebirea între 
o orchestră radio și o filarmonică ? 
Orchestre de radio există în Europa, 
în Japonia Și în Coreea de Sud. Nu mai 
există în America, au existat pe vremuri 
legendarele NBC și CBS cu Arturo 
Toscanini Și cu Bruno Walter... În 
America s-a renunțat după al doilea război 
mondial la finanţarea orchestrelor radio 
Și greȘeala a fost enormă. Orchestrele de 
radio au, în primul rând, un repertoriu 


mult mai larg decât oricare filarmonică, 
pentru că au o stagiune concertistică, au 
imprimările Și, în cazul orchestrelor foarte 
bune, au Și turneele. Paleta repertorială a 
unei orchestre de radio este mult mai mare 
decât cea a unei filarmonici obișnuite. 

În momentul în care o orchestră care își 
desfășoară activitatea pe un repertoriu 
foarte larg evolează în concert este 
realmente interesant de văzut. Fie că e 
vorba de Orchestra de Radio France sau 
de una germană, ei fac totul cu o bucurie 
Și cu o vervă remarcabilă, iar faptul că ies 
din aparatul de radio Și sunt în directă 
confruntare cu publicul e remarcabil. 


Am să închei prin a vă pune o 
întrebare clasică, așteptată: când mai 
reveniţi în România ? 

Da, e o întrebare. Acum, eu am 
revenit prima dată în la București în 
2007, cu Filarmonica din Munchen Și 
acum, cu Orchestre Radio France e a doua 
oară când vin în România ca să dirijez în 
26 de ani. Nu e vorba de niciun reproș, 
nu sunt supărat pe nimeni Și, mai ales, 
nu aȘtept nimic de la nimeni. Probabil 
că e un sistem ca de vase comunicante. 
Succesul pe care am avut Șansa să îl am în 
activitatea mea în lume este determinat 
de un anumit grad de profesionalism, 
de talent Și de condiţiile în care pot să 
funcţionez cu ce Știu eu să fac mai bine. 
Atunci când nu se întrunesc aceste 
condiții e foarte greu, pentru că nu ajută 
nimănui, în primul rând mie, în al doilea 
rând publicului Și nu în ultimul rând 
orchestrelor. Sunt convins că lucrurile în 


România se schimbă cu mare viteză. Eu 
sunt în continuare la fel de deschis Și mă 
bucur enorm să fiu pe scenă în România. 
Dorinţa este foarte mare Și îmi pare rău că 
poate nu atinge toate structurile Și toate 
straturile necesare creării contextului 
favorabil pentru ca venirile mele în 
România să fie ceva mai dese. Eu nu sunt 
făcător de minuni Și, până la urmă, sunt ca 
un pilot de formula unu care are nevoie de 
O pistă, de o haină corespunzătoare Și de o 
mașină care să fie performantă. Altfel este 
irelevant să scoţi pe cineva din context Și 
să aștepți de la el să facă lucrul pentru care 
îl aștepți. 


Cu români care cântă în afara țării vă 

întâlniți ? 

Lucrez. Sigur că da. De fapt, e foarte 
simplu. Lista se compune în principal 
dintr-un singur nume, bineînțeles fiind 
vorba de Angela Gheorghiu cu care am 
plăcerea să lucrez de câteva ori pe an, 
fie că o facem la Operă, în concerte... E 
o frăţie artistică Și umană extraordina- 
ră. Noi, practic, ne jucăm unul altuia 
rolul României. Eu sunt puțin România 
pentru ea Și ea este România pentru 
mine, pentru că viaţa de artist itinerant 
prin lume, chiar când apari pe cele 
mai mari scene, e o viață singuratică 
Și ai nevoie de o susținere. Uneori e 
adevărat că simţi un gol în spate, cel 
puţin raportat la felul în care alte ţări 
sunt prezente efectiv în jurul activității 
artiȘtilor, dar eu sunt optimist din fire 
Și cred că o să simţim asta din ce în ce 
mai mult. 

orbim cu Oltea Șerban- 

Pârâu, în calitate de 

director artistic al 

Orchestrelor și Corurilor 
Radio. Prima ediţie a Festivalului 
Internaţional al Orchestrelor Radio 
s-a desfășurat în perioada 23-29 
septembrie la București. Avîndu-l 
director artistic pe renumitul pianist și 
dirijor Christian Zacharias, festivalul 
organizat de Radio România ne-a dat 
întâlnire cu câteva dintre cele mai 
importante orchestre radio și cu artiști 
celebri. 


De ce un festival 

al orchestrelor radio? 

Acum douăzeci de ani, toate 
radiourile publice aveau ansambluri 
muzicale. Astăzi există mai puţine 
orchestre radio, dar toate sunt de 
elită. Așadar, ideea a fost într-un 
fel firească, pentru că în sistemul 
european multe radiodifuziuni au 
încă orchestre proprii. Noi avem 
o orchestră națională, o orchestră 
de cameră, un cor academic și nu 
numai, dar acestea sunt cele care 
s-au regăsit în programul festivalului 


RadiRo. 


Cum se explică faptul că radiouri- 

le publice au și orchestre? 

La începutul secolului XX, atunci 
când s-au înființat radiourile publice, 
era mai convenabil ca orchestrele să 
cânte în studiouri, iar concertele să 
se transmită în direct. Soluţii tehnice 
pentru a înregistra muzica erau mai 
complicate. La începutul anilor '30, 
în România au apărut și concertele 
publice ale orchestrei radio, pentru ca 
mai târziu să se contureze o stagiune 
proprie, în paralel cu programul de 
concerte radiofonice. În zilele noastre, 
rolurile s-au inversat. Cea mai mare 
parte a muzicii difuzate la radio este 
preînregistrată, așa că orchestrele radio 
sunt mult mai active în plan concer- 
tistic. Multe radiouri europene au 
renunţat la a mai întreține orchestrele, 
dar acolo unde sunt de foarte bun 
nivel — cum este, din fericire, cazul și 
la noi — au rămas. 

După ce s-a terminat festivalul, 
ce ne oferă stagiunea de la Sala 
Radio, care a început pe 

12 octombrie? 

Deschiderea a fost marcată de 
revenirea celebrei cantate Carmina 
Burana — una dintre cele mai 
cunoscute partituri din toate timpurile 
- pe scena Sălii Radio cu Orchestra 
Naţională Radio, sub bagheta noului 
dirijor principal al orchestrei, Tiberiu 
Soare. Din distribuţia celebrei cantate 
scenice de Carl Orff au făcut parte 
soprana Irina lordăchescu, tenorul 
Robert Nagy, baritonul Iordache 
Basalic, Corul Academic Radio condus 
de Dan Mihai Goia și Corul de copii 
radio dirijat de Voicu Popescu. După 
cum se știe, istoria celebră a cantatei 
Carmina Burana începe printr-o în- 
tâmplare aparent banală: descoperirea, 
de către Carl Orff, într-un catalog de 
anticariat, a unei lucrări cu texte me- 
dievale. Compozitorul s-a simţit atras 
de titlu și, după ce a obţinut volumul, 
a realizat, pornind de la o selecţie 
a cântecelor și versurilor cuprinse 
în volum, capodopera vieţii sale, 
care de la prima sa audiție (8 iunie 
1937, Frankfurt am Main) şi până în 
prezent se bucură de o celebritate fără 
precedent. Invitata serii de deschidere 
a stagiunii a fost pianista Luiza Borac, 
ca solistă a Concertului în do major 
pentru pian şi orchestră de Mozart. 


Iar Orchestra de Cameră ? 

Dacă data de 12 octombrie a 
marcat deschiderea stagiunii pentru 
Orchestra Naţională Radio, miercuri, 
17 octombrie, a fost rândul Orchestrei 
de Cameră Radio să își întâmpine 
publicul cu un program ofertant, 
susținut sub bagheta unui dirijor cu o 
bogată carieră internaţională: Dejan 
Savic, actualmente fiind director și 
dirijor șef al Teatrului de Operă și 
Balet Belgrad. Invitat special al serii 
a fost organistul ceh Pavel Kohout, 
care a interpretat o partitură deosebită 
pentru spectatorii români: Concertul 
nr. 2 în do major pentru orgă și orchestră 
de cameră semnat de compozitorul ceh 
Franz Xaver Brixi. 


Ce urmăriţi să oferiţi publicului 

în acest nou sezon concertistic ? 

Conceptul care guvernează desfă- 
şurarea actualei stagiuni este Născut în 
România, un concept dezvoltat în par- 
teneriat cu Radio România Cultural și 
care evoluează pe mai mulți ani. Epoca 


în care marile personalităţi de origine 
română ce au ales calea diasporei și nu 
au reușit să menţină o strânsă legătură 
cu România trebuie să ia sfârșit. De 
peste șapte decenii, mari personalități 
precum Enescu, Lipatti, Sergiu 
Celibidache, Radu Lupu au fost nevoite 
să părăsească țara din motive politice. 
În ultimii douăzeci de ani, raţiuni de 
ordin economic fac ca aceeași tendință 
— emigrarea — să sărăcească România de 
valorile pe care le creează. Conceptul 
Născut în România pe care îl promovăm 
şi în acest sezon este menit să realizeze 
legătura atât de necesară dintre artiști, 
muzicieni, oameni de cultură, de știință 
etc. care decid să părăsească România 
şi cei rămași acasă — într-o manieră 

structurată și promovată ca atare. 
Născut în România reprezintă un fir roșu 
al stagiunii Orchestrelor și Corurilor 
Radio, prin reprezentanţi de marcă 

din diferite generații ale diasporei 
artistice românești, de la Liviu Prunaru 
la Mihaela Martin, de la Cristian 
Măcelaru la Michael Abramovich sau 
Luiza Borac, de la Teodora Gheorghiu 
şi Adina Niţescu la Ruxandra Donose, 
invitaţi ai acestor concerte. Acest 
concept aduce și pune în valoare ca 
atare personalităţi ce revin în ţara 
natală pentru a împărtăși românilor din 
cunoștințele, experienţa și măiestria 
dobândite peste hotare. Stagiunea 
Orchestrelor și Corurilor Radio începe 
în septembrie și se încheie în iunie, 


cuprinzând concerte săptămânale ale 
Orchestrei Naţionale Radio (vinerea) 
şi bilunare ale Orchestrei de Cameră 
Radio (miercurea), difuzate în direct 
de RRC și RRM, între care sunt 
intercalate și săptămâni dedicate 
exclusiv înregistrărilor. De asemenea, 
în structura stagiunii orchestrelor și 
corurilor radio este integrată stagiunea 
de recitaluri de muzică de cameră, ce 
cuprinde în bună măsură recitaluri ale 
soliștilor concertiști ai Orchestrelor 

și Corurilor Radio 
din orchestrele radio, la care se 
adaugă invitaţii speciali ai concertelor 
simfonice, care susțin și recitaluri 
solistice. Proiectul stagiunii cuprinde 
şi festivaluri (în partea a doua) şi nu 


ale muzicienilor 


uUropea 
architecture 


patsche architektu 
ecture europeenn 


în ultimul rând, menţionăm festivalul 
de muzică contemporană organizat de 
UCMR, Săptămâna Internaţională a 
Muzicii Noi — ediția a 23-a (mai 2013), 
la a cărui desfășurare Orchestrele și 
Corurile Radio își aduc contribuţia 
începând cu prima ediţie. 

Orchestra Populară Radio are 
concertele programate în general în 
week-end, deoarece publicul este mai 
ușor de atras în astfel de zile, iar Big 
Band-ul Radio are o stagiune lunară 
în Studioul „Alfred Alessandrescu” în 
colaborare cu Radio România Cultural 
sub genericul „Jazz pe românește” și 
una camerală la Teatrul ACT, două 
concerte pe an fiind programate în 
Studioul „Mihail Jora”. 

Liviu Prunaru și 
Gabriel Croitoru... 
în oglindă 


— 


Adina 
„| Dragomir 


diţia a doua a Turneului Duelul 
Viorilor s-a încheiat pe 25 septem- 
brie la Cluj Napoca. După mii 
de kilometri prin toată ţara, zeci 
de ore petrecute în mașină sau la repetiții, 
aplauze, ovații și săli pline, violoniștii Liviu 
Prunaru și Gabriel Croitoru s-au întors acasă 
victorioși. Sigur, sub atenta supraveghere 
a pianistului arbitru, Horia Mihail. După 
acest duel artistic, m-am gândit să le propun 
o nouă provocare: un duel cu ei înșiși. Cât 
de bine se cunosc artiștii? La fel de bine cum 
mânuiesc viorile? 
Mai jos, răspunsurile date de cei doi 
violoniști în faimosul Chestionar Proust: 


Principala trăsătură a caracterului 
dumneavoastră? 

Liviu Prunaru: Lupta 

Gabriel Croitoru: Onestitatea 


Calitatea pe care o preferaţi 

la un bărbat? 

L.P.: Sinceritatea 

G.C.: Nu mi-am pus niciodată 
problema... 


Calitatea pe care o preferați la o 
femeie? 

L.P,: Sinceritatea 

G.C.: Sinceritatea 


Ce apreciaţi cel mai mult la 

prietenii dumneavoastră? 

L.P.: Fidelitatea în menţinerea 
relației 

G.C.: Durabilitatea relației în timp 


Principalul dumneavoastră defect? 
L.P.: Impulsivitatea 
G.C.: Lenea 


Ocupaţia dumneavoastră preferată? 
L.P: Hoinăritul în idei 
G.C.: Cântatul la vioară 


Visul de fericire? 


L.P.: Cuplul în care sunt. 
G.C.: Familia 


Care este cea mai mare nefericire a 
dumneavoastră? 

L.P: Că pot cânta doar la vioară 
G.C.: Că n-am voce, să fi făcut canto 


Ce-aţi vrea să fiți? 
L.P.:Explorator 
G.C.: Astronaut 


Ţara în care aţi vrea să trăiţi? 

L.P.: Argentina 

G.C.: Cea în care m-am născut și în 
care m-am obișnuit. România. 


Culoarea preferată? 
L.P.: Albastru 
G.C.: Verde 


Floarea preferată? 
L.P.: Lăcrămioara 


G.C.: Trandafirul 


Pasărea preferată? 

L.P.: Vulturul 

G.C.: La asta chiar că nu m-am 
gândit niciodată. Nu știu. 


Prozatorii sau poeții dumneavoastra 

preferați? 

L.P.: Tudor Arghezi, Romain Gary, 
Eric Emmanuel Schmitt 

G.C.: Mihail Sadoveanu 


Eroul preferat? 
L.P.: Robin Hood 
G.C.: Nu știu. Nu am... 


Eroina preferată? 
L.P.: Albă ca zăpada 
G.C.: Scufiţa Roșie 


Compozitorii preferați? 
L.P.: Romanticii, în special Bruch 
G.C.: Romanticii 


Pictorii preferaţi? 
L.P.: Ivan Aivazovsky 
G.C.: Leonardo da Vinci 


Eroii din viaţa reală? 
L.P.: Nu știu 
G.C.: Nu știu 


Eroinele din istorie? 
L.P.: loana d'Arc 
G.C.: Ecaterina Teodoroiu 


Băutura și mâncarea preferate? 
L.P.: Sarmalele și sucul de portocale 
G.C.: Brânzeturile și vinul roșu 


Numele preferat? 
L.P.: Gabriela și Antoine 
G.C.: Simina, loana, Matei 


Ce detestați cel mai mult? 
L.P.: Prostia și intoleranța 


G.C.: Minciuna 


Personajele istorice pe care le 


detestați cel mai mult? 
L.P.: Hitler 
G.C.: Lenin 


Fapta militară pe care-o admiraţi 
cel mai mult? 

L.P.: Eliberarea sub orice formă 
G.C.: Eliberarea sub orice formă 


Darul natural pe care aţi vrea să-l 
aveţi? 

L.P,: Călătoria în timp 

G.C.: Să fiu mai suplu 


Cum aţi vrea să muriți? 
L.P.: Uitându-mă la persoana iubită 
G.C.: In somn 


Starea de spirit actuală? 
L.P.: Voios 
G.C.: Optimist 


Greşeli care vă inspiră cea mai 
multă indulgență? 

L.P.: Când ești distrat 

G.C.: Cântatul prost la vioară 


Deviza dumneavoastră? 

L.P.: Tot înainte! 

G.C.: Muncă și distracție 
combinate! 


Ce va place la Gabriel Croitoru? 
L.P.: Integritatea muzicală 


Ce vă place la Liviu Prunaru? 

G.C.: Cântă foarte onest, este 
extrem de muncitor și nu se lasă dus de 
niciun fel de distracții care altora le mai 
distrag atenţia 


Ce nu vă place la Gabriel Croitoru? 

L.P.: Prezenţa burții. Dacă ar lipsi 
burta, ar fi extraordinar 

Ce nu vă place la Liviu Prunaru? 

G.C.: Prezenţa burții 


Ce v-a plăcut cel mai mult în a 
doua ediţie a Turneului Duelul 
Viorilor? 

L.P.: Faptul că ne-am apropiat și 
mai mult toți trei și repetițiile dintre 
concerte. 

G.C.: Faptul că suntem deja o 
echipă care s-a sudat pe durata acestui 
al doilea turneu. Am reușit să ne 
adaptăm toți trei în minimum de 
timp și am făcut ca acest turneu să fie 
funcţional și de succes. 

Dan 


Dediu: 


O scrisoare 
pierdută - 
„O galerie 
de monstri 
extrem de 
simpatici 

Adina 
Dragomir 


remiera operei „O scrisoare 
pierdută” de Dan Dediu, pe un 
libret de Ștefan Neagrău, după 
piesa lui I.L. Caragiale, va avea 
loc pe data de 16 decembrie la Opera 
Naţională din București. Compozitorul 
Dan Dediu ne-a povestit cum a început să 
compună muzica acestui spectacol. 


Cum a început această colaborare 
între dumneavoastră și Opera din 
București? 

De fapt, colaborarea mea a început 
cu regizorul Ștefan Neagrău care, acum 4 
ani, a venit cu un libret pe care l-a extras 
din piesa de teatru a lui Caragiale și mi l-a 
lăsat să mă gândesc. Nu mi-a dat niciun 
fel de termen. l-am spus să mă lase, pentru 
că nu știam când o să mă hotărăsc să încep 
să scriu muzica. 

Am citit libretul, nu prea aveam nicio 
idee și... timp de un an de zile am tot 
tatonat, am făcut mai mult începutul, nu 
prea îmi venea să mă apuc şi, în fine, la un 
moment dat, am avut, așa, o străfulgerare 
şi mi-am zis: asta este! În momentul în 
care am ascultat niște tangouri, am făcut 
o cură de tangouri, atunci mi-am dat 
seama că asta ar cam fi zona lui Tipătescu 
şi mergând încet, încet spre pistă am reușit 
să creez un fel de operă-cabaret politic, 
i-aș spune eu, lipsită de prejudecăţi, în 
care muzici din diferite zone ale globului 
concură pentru a sonoriza atmosfera 
anilor de turnură între secolul al XIX-lea 
și al XX-lea atât de specifică lumii lui 
Caragiale. 


Cum aţi descoperit piesa? Caragiale e 
actual, probabil că va fi actual și peste 
20 de ani. Sunt curioasă dacă, după 
ce i-ai scris muzica, aţi descoperit noi 
şi noi valenţe, dacă aţi schimbat ceva 
în ceea ce privește jocul actorilor... 
E mult de povestit în acest sens... Nu 
a fost una dintre piesele mele preferate 
şi cu atât mai mult cu cât, pentru a fi 
transformată într-o operă, are câteva 
elemente destul de problematice. În 
primul rând, faptul că este o singură 
femeie și restul sunt bărbați. Este destul de 
puţin atractiv. În al doilea rând, din punct 
de vedere al acțiunii scenice este destul 
de săracă în evenimente, totul se poartă la 

nivel politic, demagogic, și sigur e și latura 
amoroasă care este implicată aici, între 
Tipătescu și Zoe. Toate aceste elemente au 
fost bine realizate în versiunea libretistică 
a lui Ștefan Neagrău, care, fiind regizor de 
operă, a știut exact ce să aleagă. 

Nu a luat tot textul lui Caragiale și l-a 
pus pur și simplu în libret. A făcut, de fapt, 
chiar un libret în versuri, în arii. Sigur că 
munca mea a fost să pun muzică în gest, 
să găsesc elemente memorabile pentru 
fiecare gest și cuvânt pe care eu îl consider 
important și astfel am început să lucrez cu 
spor și cu plăcere, am scris câteva variante, 
la început a mers mai greu dar apoi a mers 
din ce în ce mai ușor, iar spre final a mers 
ca un iureș pentru că știam exact ce am de 
făcut, personajele erau deja clare în mintea 


mea. 
Laitmotivele și melodiile, mai mult 
sau mai puţin de șlagăr, pe care le-am 


compus au reușit să mă monteze astfel 
încât lucrarea are coerenţă, are un drive, 
cum spunea Adrian Enescu când a 
ascultat-o. Și chiar se ascultă cu plăcere. 
În același timp, am vrut să fie o muzică 
accesibilă pentru că, fiind o lucrare 
destinată unui public aproape exclusiv 
românesc, să o poată aprecia. Piesa lui 
Caragiale e aproape intraductibilă, pentru 
că în traducere își perde din farmecul 
limbii. 


Care a fost cea grea parte din 
momentul conceperii muzicii pentru 
această operă? 
Totul a fost destul de greu... Dar 
cel mai greu a fost de găsit lumea 
sonoră specifică fiecărui personaj. Dacă 
la Tipătescu am optat pentru zona 
tango-ului argentinian, plin de mândrie, 
la Cetăţeanul Turmentat am optat pentru 


zona balcanică, instrumentaţia ne duce 

cu gândul acolo: țambalul, acordeonul, 
fanfara moldovenească sunt la ele acasă. 
Pentru Caţavencu am ales o combinaţie 
foarte versatilă de la horă lungă până la 
french can can, iar Trahanache, Farfuridi 
și Brânzovenescu au și ei parte de diferite 
alte muzici, cum ar fi valsul trist, rusesc sau 
chiar bossa-nova cubaneză. 


Și Zoe? A avut parte de un tratament 

special? 

Da, da. Ea este cea mai umană dintre 
toți. Și la ea apare valsul rusesc. Ea are, 
totuși, o urmă de autenticitate și de 
omenesc, ceea ce la celelalte personaje nu 
prea se poate întâlni. De altfel, e o galerie 
de monștri extrem de simpatici. 


Nu e prima dată când compuneţi 
muzică pentru un spectacol de operă. 


Acesta e a patra operă? 

Aceasta este a patra mea operă, 
da. Am mai scris trei și aș spune că am 
experienţă în acest domeniu. 
Am început acum aproape 16 ani 
prin opera „Post - ficţiunea” (operă 
de cameră în două acte pe un libret 
propriu pentru 5 soliști, 13 instrumente 
și bandă magnetică) care a fost 
montată în foaier la Opera Naţională. 
Apoi am scris opera “Miinchhausen” 
(operă de cameră în 3 acte care a 
beneficiat de 15 reprezentații la Berlin 
și două reprezentații în București), iar 
a treia este o operă cu două personaje, 
„Eva” se numește, și a fost montată 
și la Opera Naţională în foaier și la 
Conservator. „O scrisoare pierdută” 
e a patra mea operă, dar, într-adevăr, 
e prima cu orchestră mare și care e 
montată pe scenă. 


Eumă împart în multe 
locuri şi cred că sunt 
acelaşi şi în Cabaretul 
politic și în lucrările 
mele de avangardă. 


Sunteţi compozitor și de muzică 

simfonică și de cameră, scrieți și 

muzică didactică și operă, către care 

vă îndreptați cu mai mare drag? 

Eu mă împart în multe locuri și cred 
că sunt același și în Cabaretul politic și 
în lucrările mele de avangardă. Sigur că 
stilul este omul, materialul muzical este 
foarte diferit. Într-adevăr, una e o muzică 
accesibilă, cealaltă este pentru cunoscători, 
dar alegerile componistice îmi aparţin și 
cred că stilul gândirii este unul pe care 
numai eu pot să îl am, îmi este propriu 
orice fel de material aș compune. La „O 
scrisoare pierdută” a fost o modalitate de a 
mă destinde pentru că mie îmi place foarte 
mult să compun operă. 


Interpreţii ce părere au avut de 

rezultat? 

Ei au fost entuziasmați. Mie mi-a fost 
frică la început, deși cântăreții, prima dată 
când ne-am văzut, toți au spus același 
lucru: că le place foarte mult și asta a fost 
o bilă albă pentru mine pentru că am 
reușit să îi mulțumesc pe toți în ceea ce 
privește propriile arii, propriile personaje. 
Mai cu seamă că și cvintetele, cvartetele, 
sextetul, septetul final al actului ] și alte 
ansambluri funcționeză bine. Și ei au 
îmbrățișat această operă cu mare interes, 
s-a râs foarte mult, se râde în continuare. 
Este o lucrare proaspătă și sunt convins că 
va fi interpretată cu mare plăcere de către 
cântăreți. 


Dirijorul Tiberiu Soare ce spune? El 

va dirija orchestra. 

Sigur, îi place foarte mult, de distrează, 
dar ca orice dirijor trebuie să fie cu capul 
limpede și să obțină maximum de efect din 
maximum de concentrare. 


Câte acte are opera „O scrisoare 

pierdută?” 

Are două acte, amândouă sunt 
împărțite în câte două tablouri, cu un 
prolog înainte de actul ] și fiecare tablou 
este despărțit de câte un intermezzo 
instrumental. Primul act durează în jur de 
o oră, actul II durează în jur de o oră și un 
sfert. Sper să fie un succes pentru că este 
o lucrare actuală din punctul de vedere al 
acțiunii. „O scrisoare pierdută” rămâne în 
continuare foarte actuală chiar și după 100 
de ani. 

N-aș vrea să spun de pe-acum că mi-a 
reușit, deși și eu o ascult cu mare plăcere, 
sunt anumite momente la care chiar mă 
prăpădesc de râs, lucru care cumva e un 
indiciu că am reușit în parte să realizez 
ceea ce mi-am propus. 

FRUMOȘII 
NEBUNI 


Al MARILOR SCENE, 


Mihai 
Cosma 


a peste 60 de ani de la moartea 


sa, Vaclav Nijinski continuă 

să fie prezent în conștiința 

artistică a timpului, celebrul 
dansator fiind personaj de filme, de 
piese de teatru, de romane etc., dovadă 
a extraordinarului impact al măiestriei 
sale asupra publicului. Deopotrivă de 
fascinant în baletul academic cât și în 
cel modern, Nijinski a fost un simbol al 
interpretării coregrafice, a personificării 
ideale a rolurilor, al creatorului care se 


identifică cu opera sa. Lansat de Serghei 
Diaghilev ca star al companiei „Baletele 


ruse”, Nijinski a fermecat publicul 

în roluri clasice dar a fost și cel care, 
inspirat de muzica contemporanilor 
săi, a stârnit scandaluri prin coregrafiile 
proprii destinate unor piese precum 
Preludiu la După-amiaza unui faun ori 
Ritualul primăverii. 

Despre arta sa, despre relația intimă 
cu impresarul rus, despre angoasele 
care l-au condus spre nebunie, despre 
gândurile sale notate în jurnale, ca și 
despre forța expresivă a artei, publicul 
Studioului Experimental de Operă și 
Balet poate afla din povestirea jucată 
și dansată de Filip Ristovski și Monica 
Petrică, excelenți protagoniști ai unui 
spectacol imaginat de Mălina Andrei. 

Rolul titular, extrem de solicitant, 
este redat cu patimă de Filip Ristovski, 
un artist plurivalent, cu capacități deja 
probate în multe spectacole în calitate 


de actor, cântăreţ și dansator. Ultima 
dată când l-am văzut juca în musicalul 
Romeo și Julieta, la Teatrul Naţional de 
Operetă „lon Dacian”... Nu putea fi 

o distanţă mai mare, o diferență mai 
radicală, un registru mai opus și, cu toate 
acestea, Filip Ristovski (actualmente 
masterand la Conservator) se descurcă 
foarte bine și reușește să fie credibil și 
convingător într-un rol extenuant, care 
nu permite momente de respiro, prezen- 
ţa în scenă fiind permanentă, dublată 

de o intensitate epuizantă a trăirilor. 
Partenera sa de scenă, balerina Monica 
Petrică, știe să fie și actriță și dansatoare, 
călcându-i pe urme lui Nijinski în ceea 
ce priveşte disponibilităţile de expresie 
corporală și eleganța în mișcare, puse în 
slujba unei coregrafii moderne, din sfera 
teatru-dans. 


Fără decoruri, fără costume, 
artiștii sunt expuși la maximum în fața 
publicului, reușita lor fiind totală, chiar 
în condiţiile unui text rostit care nu 
provine din teatru, ci a fost dramatizat 
după notițe, relatări și memorii. 
Spectacolul este excelent potenţat de 
proiecţii video, uneori chiar ale prota- 
goniștilor (sugerându-se o dedublare sau 
o oglindire a acestora) și de secvenţe 
muzicale bine alese, „Nijinski — cealaltă 
față a geniului” fiind, fără îndoială, un 
spectacol de autor, o reuşită majoră a 
Mălinei Andrei, imposibilă totuși fără 
excelenta opțiune pentru distribuţie, 
ambii artiști fiind catalizatorul perfect 
de care avea nevoie o introspecţie 
în lumea interioară și în anturajul 
faimosului dansator de la începutul 


secolului XX. 

Adina 
Dragomir 


noată printre cuvinte când 

îl întrebi ceva, orice despre 

muzică și o face cu o ușurință 

care e imposibil să nu îţi 
stârnească un strop de invidie. Mereu 
plin de o energie molipsitoare, mereu 
activ, mereu cu răspunsurile pregătite, 
dirijorul Tiberiu Soare, care în ianuarie 
anul viitor împlineşte 36 de ani, este 
dirijor șef al Orchestrelor și Corurilor 
Radio și dirijor la Opera Naţională din 
București. 

Am fost curioasă cine e Tiberiu Soare 
dincolo de smochingul de dirijor. lată 
care sunt răspunsurile lui în Chestionarul 
Proust: 


Dirijorul 


Principala trăsătură a caracterului 
dumneavoastră? 
Conștiința unicităţii personale 


Calitatea pe care o preferaţi la un 


bărbat? 
Demnitatea lipsită de ostentaţie 


asemene: 
ZellOI, Și Z 
e a dumneavoastră defect? Ve «| V | €) 4 ] LI! J 


Ocupaţia dumneavoastră preferată? 
Dirijor de orchestră 


Calitatea pe care o preferaţi la o 

femeie? 

Misterul, mesmerismul de sorginte 
magică 


Ce apreciați cel mai mult la 
prietenii dumneavoastră? 
Simţul umorului dezinvolt 


Culoarea preferată? Poeţii dumneavoastră preferaţi? 
Visul de fericire? Octarina (a opta culoare din spectru, descrisă Fr. Villon, Ch. Baudelaire, E. 
Viaţa pe care o duc acum, plus luxul de Terry Pratchett în seria “Lumea Disc”) Brumaru, Ch. Bukowski 
necesar 
Floarea preferată? Eroul preferat? 
Care este cea mai mare nefericire a Laleaua Orfeu 
dumneavoastră? 
Limitarea temporală Pasărea preferată? Eroina preferată? 
Pescărușul Miranda din Furtuna 
Ce-aţi vrea să fiţi? 
Un nor Prozatorii dumneavoastra Compozitorii preferați? 
preferați? Mozart, Puccini, Enescu, Jimmy 
Țara în care aţi vrea să trăiţi? Celine, E. Hemingway, Ch. Hendrix, Sting 
România, varianta fără mitocanie și Bukowski, Milorad Pavici, Terry 
fără ignoranță agresivă. Pratchett Pictorii preferați? 

Albert Durer, Caravaggio, 
Magritte, Goya, Modigliani, 
Fr. Bacon 


Eroii din viaţa reală? 
Alexandru Macedon 


Eroinele din istorie preferate? 
Alienor d'Aguitaine 


Băutura și mâncarea preferate? 
Cafeaua și tortellini al forno. 


Numele preferat? 
Alexandru 


Ce detestaţi cel mai mult? 
Combinația dintre frică şi prostie 
numită uneori și “fanatism” 


Personajele istorice pe care le 
detestaţi cel mai mult? 
Bernard de Clairvaux, Lenin 


Fapta militară pe care-o admirati cel 

mai mult? 

Șarja din 1939 a cavaleriei poloneze 
împotriva tancurilor germane 


Darul natural pe care-aţi vrea să-l aveți? 
Spontaneitatea 


Cum aţi vrea să muriţi? 


Subit 


Starea de spirit actuală? 
Scepticism ușor amuzat, condimentat 
cu vagi accente de melancolie 


Greşeli care vă inspiră cea mai 

multă indulgență? 

Greșelile involuntar amuzante și fără 
urmări grave 


Deviza dumneavoastră? 
Fiţi asemenea zeilor, şi zeii vă vor 

Concert omagia 
(aeorge 


(Georgescu 


125 de ani de la naştere 


Vineri, 26 octombrie 2012, ora 19, Sala Radio 


Orchestra 
Naţională Mihaela Cristian 
Radio Martin Vandeal 


J. Brahms W. A. Mozart M. Reger 

Variaţiuni pe o Concertul nr. 5 Variaţiuni şi Fugă 

temă de Haydn, pentru vioară şi pe o temă de 
orchestră în Mozart, op. 132 
la major, KV 219 

COrge 
COrgescii 
Evocare.. omagiu 


că era o simfonie de Beethoven, ceva în fine cu totul alt om. Liniile feţei erau rotunjite și 
Grigore foarte înrudit, cu confesiuni tragice și izbucnivi lustruite, figura totuși prelungă, un bronz 
Constantinescu  umultoase.“ desăvârșit, o operă a unui artist din Renaștere. 
Prof. univ. dr. Obișnuiţii lecturilor, familirizați cu În ochi și în profilul viril ghiceai pasiunea 
cele scrise de George Călinescu, nu sunt rece, supusul unei discipline, sufletul mai 
străini de maniera lui în comunicarea ce mult persuasiv decât dominator... Fotografiile 
ne îndeamnă să... privim și imagini. Arta recente nu ne dau imaginea din urmă a lui 
sa de portretist, atât de puternic subliniată George Georgescu... L-am văzut ultima oară 
este un veac de la intrarea pe în romane, se dezvăluie seducătoare și în la aniversarea lui Mihai Eminescu, când a 
scena vieţii, mai mult de patru proza scurtă, în publicistică. Deci, iată venit la mine și mi-a spus: cum se vede că 
decenii de la plecarea de pe studiul de fizionomie dedicat lui George ești muzician! Dădea totuși cuvântului sensul 
scena muzicii — iată repere care Georgescu: „Câţi ani să fi avut? Spre subtil, cerebral. Ceva m-a surprins în profilul 
ar putea da de gândit asupra felului în patruzeci, îmi închipui. Fotografiile făcute său, readus la lustruivea statuară și ovalul 
care ne mai aducem aminte de una dintre în străinătate, ca violoncelist, îl arată încă juvenil de altădată. Era aidoma lui Georgescu 
marile personalități ale baghetei românești neexprimat fizionomic, asimetric. Acum era de acum 30 de ani...“ 
şi internaţionale, George Georgescu. 5 În sistemul portretistic al lui 


Este o realitate faptul că mai vorbim 
arareori, poate întâmplător, de acest 
maestru între maeștrii, pe care îl evoca 
în scrierile sale, cu ani în urmă, George 
Călinescu. Pildă impresionantă, aceste 
cuvinte alese reprezintă astăzi un semn 
de excepție de la regula ingratitudinii 
de rutină, totodată un gest de respect 
firesc, deplin meritat. 

George Călinescu își intitulează 
portretul Dirijorul genial, articol scris 
în 1964, în luna septembrie, când 
inima muzicianului încetase să bată, cu 
câteva clipe înaintea inaugurării unei 
noi ediţii a festivalului internațional 
George Enescu. Autorul începe, era 
poate și cazul, cu o evocare: „Vor fi 
patruzeci de ani de atunci. La repetițiile 
generale ale Filarmonicii fură invitaţi și un prieten scriitor, din orchestră...” 
studenţii. Nu eram un ignorant în ale Conturul muzicianului dirijor 


muzicii. ..și mă dezgusta tot ce nu era LE MA ESTRO nu este însă doar prilej prilej 
Vivaldi, Mozart, Bach. Urechea mea era 


de descriere, pentru scriitor, ci 
avidă de sonorități pure și divizate aritmetic, ES GE () RU Ț SG ( de asemănare cu personalități 
însă la o audiție simfonică nu fusesem felurite, de la Vasile Pârvan „care 
niciodată. Repetiţia de la Ateneu mi-a le câlâbre chef d'orchestre roumain făcea ideile să cânte”, la Caragiale, 


produs o emoție extraordinară. Nu știu ce cel entuziasmat de Beethoven. 
a cântat orchestra, după gesturi îmi închipui aa auto te Pentru că l-a convins de valoarea 


George Călinescu, după crochiul 
cu valoare plastică, urmează un al 
doilea nivel de descriere-cunoaștere, 
cel al acţiunii. Să urmărim astfel 
cum realizează, acum, zugrăvirea 
dirijorului: „...nu mânuia numai 
bagheta, îşi compunea fata după 
valoarea emotivă a frazei, fiind sever, 
Ori resemnat în fața soartei sale, iar la 
dezlănțuirile furtunoase, opunându-se 
cu umărul, împiedicându-le să ia 
proporţii dezordonate. Acest fel 
de a fanda spre valul armonic era 
poate teatral, dar foarte sugestiv, 
util și pentru ovchestraţi, și pentru 
ascultători. Și, afară de asta, 
George Georgescu uimea pe toți prin 
profunditatea lui, cânta, cum a spus 

sa, George Georgescu a rămas un preferat 
al lui Călinescu și, în consecință, este 
plasat cu afecțiune sub lupa melomanului 
observator: 

„Cu timpul, George Georgescu și-a 
moderat gesticulația, iar în ultima vreme o 
redusese la sugestii, insinuaţii și schimburi 
complicitare cu executanţii. Făcea astfel 
nu pentru că vigilenta dirijorală îi scăzuse 
(niciodată nu a fost mai rafinată), ci pentru că 
executanţii, unii îmbătâniţi cu ochii la bagheta 
lui, îi cunoșteau toate nuanțele, le prindeau 
la cel mai mic semn cu un devotament și o 
încredere oarbă. Se înțelegeau din priviri, toți 
mergeau la atac sub privirea unui strateg. 
George Georgescu era dirijorul pur, care 
se confunda cu Beethoven și cu Brahms 
şi se găsea total exprimat în ei... George 
Georgescu - încheie Călinescu — a fost, nu 
încape îndoială, un mare dirijor și nu pot să-mi 
închipui Filarmonica fără el. Cel putin vreau 
să spun că fără el n-ar fi ajuns în forma de corp 
constituită.” 

În această evocare datorată lui 
Călinescu se cuprinde și existenţa, cei 
tineri poate nu mai știu, unei integrale 
discografice cu simfoniile Titanului, pe 
care acum, după atâta vreme, ne-am dori-o 
restituită actualității, așa cum loana, fiica 
dirijorului, încearcă să o reconstituie cu aju- 
torul Societății române de Radiodifuziune, 
pe compact discuri. Dar cum spune 
autorul portretului, George Călinescu, ,... 
soarta dirijorului mi se pare cea mai tristă. 
Trecându-se cu vederea că el este un alter ego 
al geniilor, el însuși un geniu în felul său, că 
fără el aceștia ar rămâne nedescifrați și muti, 
curate hieroglife, lumea îi uită cu repeziciune.” 

Și totuși ar trebui să ne opunem 
neantului care înghite totul. 

„În fata ori în incinta Ateneului — 
gândește Călinescu fără ca propunerea sa 


să fi avut vreo urmare în deceniile care 

au trecut — George Georgescu merită un 
bronz grandios care să sune, când îl lovești cu 
degetul, sonor ca și sufletul său.” 


% 


Să privim cu o autentică satisfacție 
faptul că marile orchestre simfonice 
bucureștene nu au trecut acum sub tăcere 
amintirea marelui maestru. Deschiderea 
stagiunii Filamonicii „George Enescu”, 
în prima săptămână a lunii octombrie, a 
invitat publicul la o seară dedicată acestui 
artist unic, în felul său, semnatarul multor 
evenimente antologice ale vieții muzicale 
bucureștene, cu reaudierea unor capo- 
dopere ale repertoriului simbolic dedicat 
Bucuriei și Păcii - Fantezia pentru pian, 
cor și orchestră și Simfonia a IX-a de 
Ludwig van Beethoven, în interpretarea 
dirijorală a lui Horia Andreescu, maestru 
de cor lon Prunner, solist fiind pianistul 
Valentin Gheorghiu, artist ce a debutat în 
carieră sub bagheta lui George Georgescu 
în anii '40. Este un moment în care Casa 
Radio lansează și primul disc cu Uvertura 
„Coriolan” și Simfonia a IX-a de 
Beethoven, dirijate de Maestrul omagiat. 

Tot în prima lună a stagiunii Orchestrei 
Naţionale Radio, de asemenea, un 
întreg program simfonic reia succese ale 
repertoriului creat de-a lungul anilor de 
marele artist, sub genericul „In memoriam 
George Georgescu”. Concertul s-a desfășurat 
sub conducerea lui Cristian Mandeal, 
solistă Mihaela Martin, cuprinzând lucrări 
de referință, precum Variaţiuni de Brahms 
pe o temă de Haydn, Concertul nr. 5 
pentru vioară de Mozart, Variaţiuni și 
Fugă pe o temă de Mozart op.132 de Max 
Reger. 

ereta pleacă 


peniru O stagiune 
intreaga in lurneu 


Adina 
Dragomir 


entru că vechiul sediu al 
Operetei (una dintre sălile 
Teatrului Naţional) este în 
reparaţii capitale, pentru că 
noul sediu este deocamdată în stadiul de 

proiect, Teatrul Naţional de Operetă își 
va juca spectacolele în această stagiune 
în alte spaţii din ţară și străinătate. 
Sediul Teatrului Naţional de 
Operetă „lon Dacian” din Nicolae 
Bălcescu (în corpul clădirii Teatrului 
Naţional) a intrat în reparaţii, o 
dată cu renovarea întregii clădiri a 
Teatrului Naţional. Așa că Opereta 
deschide noua stagiune sub forma unui 
turneu naţional. Membrii teatrului 
își vor adapta spectacolele și le vor 
juca în alte oraşe ale României și 


în străinătate. Cât durează lucrările 
la noul sediu, Teatrul Naţional de 
Operetă va fi plecat prin ţară. 

Răzvan Dincă, directorul Operetei, 
ne-a spus într-un scurt interviu cum 
va arăta noua stagiune la Operetă și în 
cât timp se va termina noul sediu. 


E o perioada grea pentru operetă? 

Este una foarte grea. Opereta este 
în situaţia în care nu are sediu. Însă 
dacă până acum nu ştiam încotro s-o 
luăm, acum măcar știm că există un 


plan și s-au legat de-așa natură lucruri- 
le încât deja vedem beneficiile acestei 
lipse a spaţiului. Primul beneficiu pe 
care eu îl văd este că vom avea un 
Turneu Naţional în zone importante 
ale României. Și publicul de acolo are 
dreptul să vadă spectacolele noastre. 
Suntem o instituţie de interes naţional 
şi dovedim asta nu numai prin montări 
de calitate, ci și prin reprezenta- 
tivitatea din punctul de vedere al 
publicului. 


Cum aţi gândit acest turneu? 

L-am gândit mergând pe săli care 
să permită deplasarea în condiţii bune 
a spectacolelor teatrului. Pe de altă 
parte, am ales locurile și în funcţie de 
public. Unde ar putea fi un public care 
să guste acest gen de spectacole. Anul 
acesta nu ne vom axa activitatea pe 
București, ci pe acest turneu în ţară, în 
principalele orașe ale României. Avem 
de gând să facem un turneu serios. 
Vom pleca din București cu acele 
spectacole care se pot deplasa — “Paris, 
mon amour”, “Romeo și Julieta”, 
“Contesa Maritza”, “Maria de Buenos 
Aires”, “Liliacul”. Numai la opereta 
“Liliacul” trebuie să deplasăm 170 
de persoane (orchestra, cor, balet, 
soliști). Întregul demers al Teatrului 
Naţional de Operetă implică o imensă 
desfășurare de forțe, atât în ceea ce 
privește numărul de persoane, cât și 
întreaga logistică şi costurile. 


Nu e mai costisitor decât dacă aţi 

juca în Bucureşti? 

Finanţarea este obținută de la 
Ministerul Culturii. Noi, oricum, 
aveam cheltuieli lunare cu sediul, cu 
spectacolele, cu colaboratorii, aceleași 
cheltuieli în loc să fie făcute în 
București, vor fi făcute în străinătate. 


Cam la ce sumă ajung? 

Nu pot să vă dau o sumă exactă, 
dar nu sunt cheltuieli mai mari decât 
dacă am fi stat la sediu. În schimb, 
efortul actorilor este unul foarte 
mare. Oamenii nu ne recunosc pentru 
spectacolele-șușă, acelea făcute pe 
genunchi pentru a da bine pe scenă. 
Noi nu facem așa, ci vom merge prin 
țară cu toate decorurile care se pot 
deplasa, cu toate costumele, cu toţi 
artiștii, vom întreprinde un turneu 
exemplar. 


Cum veţi juca? 
Vom juca în week-end-uri. In 


timpul săptâmânii toată lumea va fi în 
București, unde va repeta. Așadar, la 
sfarşit de săptămână, în loc să jucăm la 
București, jucăm în deplasare. 


Dar de repetat, unde repetaţi? 

Repetăm la Sala Omnia, din fosta 
clădire a Senatului, care acum e a 
noastră, unde am organizat o scenă în 
interior și acolo facem repetițiile de 
ansamblu. Baletul va repeta în sălile 
de balet pe care le avem închiriate, 
iar soliștii vor avea și ei la dispoziţie 
câteva cabine de studiu cu pian în 
care vor putea să repete în condiţii 
decente. Unele dintre repetiţii vor 
avea loc și în spaţii puse la dispoziţie 
de Ambasada Slovaciei. 


Cât priveşte noul sediu al 

Operetei? 

Acesta va fi în spatele Bibliotecii 
Naţionale a României, pe cheiul 
Dâmboviţei. Va fi primul teatru 
construit în România după 1990. Este 
un teren de 11.000 de metri pătraţi 
pe care a început construcţia. Costul 
total al investiţiei se va ridica la apro- 
ximativ 1l milioane de euro, durata de 
execuţie fiind, potrivit contractului, de 


nouă luni. Și nu are niciun motiv să 
dureze o zi mai mult, pentru că există 
şi bani, există și proiectul făcut și toate 
autorizaţiile care se impun în acest 
sens obținute. Totul depinde exclusiv 
de modul în care noi vom gestiona 
această organizare, astfel încât să nu 
fim nevoiţi să mergem în turneu în 
toate orașele țării, ci doar în cele mai 
importante. 

Stagiunea s-a deschis la Constanţa, 
pe 22 septembrie cu spectacolul 
„Contesa Maritza” și apoi, pe 25 
sptembrie, a fost la Timișoara cu 
“Romeo și Julieta”. În fiecare 
weekend, Opereta va continua drumul 
prin ţară la Brașov, Sibiu, Târgu Mureș 
sau Craiova. 

Pentru spectatorii din București, 
Teatrul Naţional de Operetă a pregătit 
o serie de evenimente muzicale, des- 
făşurate în diferite săli de spectacole 
şi spaţii neconvenţionale, care vor fi 
anunţate în timp. Chiar și Festivalul 
“Viaţa e frumoasă” va avea loc. 

Teatrul Naţional de Operetă se 
află pentru a doua oară în situaţia de 
a-și restructura în mod fundamental 
activitatea, după incendiul care a 
devastat sala Operetei în anul 2005. 

Vioara 


Enescu | 
s-a reîntors ! 


la sate 

espre terapia prin muzică 

se vorbește din cele mai 

vechi timpuri. În școlile 

din Grecia Antică și Egipt 
se credea că știința sunetelor și cea a 
vindecării erau sacre, iar cunoașterea 
lor era rezervată numai iniţiaţilor. 
Se cunoaște puterea vindecătoare a 
sunetelor încă de pe vremea lui Pitagora, 
care numea vindecarea cu ajutorul sune- 
telor — purificare. El a conceput remedii 
atât pentru minte cât și pentru trup. 
Cu ajutorul unor instrumente adaptate 
de el, compunea o muzică specială care 
diminua “pasiunile inferioare”. 

Conștient de acest lucru și alăturând 

pasiunea sa pentru muzică iubirii 
profunde de neam și ţară, în timpul 
primului război mondial George Enescu 
a ales să fie un vindecător al sufletelor, 
utilizându-și muzica și vioara ca 
“medicamente”. 

În zilele grele ale războiului, marele 
compozitor înfrunta condiţiile grele de 
transport călătorind alături de oamenii 
simpli, pierzându-se printre ei cu vioara 
subraţ, iar când ajungea într-un oraș 
întreba unde e spitalul și acolo spunea că 
vrea să cânte pentru răniți. 

„Foarte mulți camarazi de oaste 
mi-au vorbit cu lacrimi în ochi de aceste 
concerte. Enescu trecea dintr-o sală 
în alta, răniții îi cereau să mai «zică» 
ceva și el le împlinea dorinţa, fericit că 
poate să le dea acest ajutor sufletesc. 
Cânta mai ales fragmente din Rapsodia 
Română și bieţii soldaţi plângeau, 
gândindu-se probabil la satul, casa și 
familia lor” (fragment din “Amintiri” 
de lon Manolescu, Editura Meridiane, 
1962). 

Dar Enescu nu făcea prin aceste 
gesturi decât să-și continue crezul, căci 
„în ajunul Primului Război Mondial, 
Enescu și-a mărturisit scopurile pe care le 
urmărea prin tot ce săvârșea. El dorea să 
slujească de îndrumător în viaţa artistică, 
să vadă răspândită muzica până în 
cartierele cele mai mărginașe, în provincie 
și la țară, prin serbări, șezători și societăţi 
corale sau formaţii instrumentale.” (frag- 
ment din cartea “Povestea vieţii lui 


George Enescu”, de George Zbârcea, 
Editura lon Creangă, București, 1982) 

Au trecut mai bine de 100 de ani de 
atunci, iar rănile poporului român nu 
mai sunt de ordin fizic. Cel puţin în ceea 
ce privește viața culturală, în special 
în așezările mai mici, suferinţa ţine de 
bulversarea sistemului de valori, de lipsa 
de acces la literatură, artă, muzică de 
calitate. 

Din insuficiența resurselor 
materiale sau chiar din lipsa informării, 
sunt oameni care nu ajung niciodată 
într-o sală de concert, nu au niciodată 
prilejul de a asculta muzica clasică și, 
cu atât mai puţin, au prilejul de a auzi 
live, un mare violonist, cum este Gabriel 
Croitoru, cântând pe o vioară de o 
inestimabilă valoare ce i-a aparţinut 
lui Enescu - vioara Guarneri del Gesu, 
numită și “Catedrala”, ce se află acum 
în patrimoniul Muzeului „George 
Enescu”. Această vioară s-a reîntors, 
cu acest prilej, acolo unde s-a născut 
marele artist: în satul românesc. Gabriel 
Croitoru a cântat împreună cu pianistul 
Horia Mihail care a fost însoţit de unul 
dintre pianele sale călătoare. 

Primul turneu „Vioara lui 
George Enescu la sate”- o călătorie 


muzicală prin sate din nordul, estul 
şi sudul României - programat între 
22 şi 31 octombrie 2012 și organizat 
la inițiativa Radio România Cultural 
și Accendo - a venit să umple acest 
gol în opt localităţi rurale din 
judeţele Botoșani, Brăila, Ialomiţa și 
Călărași. 

Gabriel Croitoru și Horia Mihail, 
după ce au trecut prin experienţa de a 
cânta pe mari scene ale lumii, în orașe 
mari, la București la Sala Radio sau 
Ateneu, dar și în orașe mai mici ale 
țării, lipsite de viață muzicală, au avut 
acum bucuria de a duce muzica clasică 
mai departe, în locuri unde nimeni nu 
se gândește la ea, dar unde poate face 
foarte mult bine, așa cum făcea Enescu 
în urmă cu o sută de ani. În satele din 
România. 

Programul concertelor a fost pe 
gustul tuturor, căci a cuprins piese de 
largă popularitate din literatura pentru 
vioară și pian - compozitori precum 
Camille Saint-Saens, Jules Massenet, 
Dmitri Shostakovich, Fritz Kreisler, 
Pablo de Sarasate ș.a. au fost ascultați 
în cadrul recitalurilor. 

Întreaga poveste a turneului pe www. 
vioavaluienescu.ro 

n martie 2012, violoncelistul 
Răzvan Suma, unul dintre cei mai 
activi muzicieni români, a susți- 
nut primul său turneu național 
solo, îndeplinindu-și astfel un vis drag 
stabilit încă din timpul anilor de studiu. 
Sub titlul Vă place BACH?, turneul 
a reprezentat o premieră în domeniul 
muzicii clasice: prima interpretare a unui 
artist român, într-un singur concert, a 
integralei suitelor pentru violoncel solo 
semnate de Bach. 

Dat fiind succesul de care s-a bucurat, 
organizatorii — prin Asociaţia Culturală 
“Analia Selis” — au decis să prezinte 
cea de-a doua ediție a turneului între 
2 octombrie și 7 noiembrie, la concer- 
tele din ţară integrala suitelor pentru 
violoncel solo de Bach fiind transpusă 
într-o „poveste” vizuală prin proiecţiile 
multimedia realizate de Vadim Staver. 

În toiul acestui maraton muzical, 
Răzvan Suma s-a oprit să ne raspundă la 
câteva întrebări: 


Cum e în aceste turnee ? 

Nu mă simt niciodată singur. 
Starea de turneu este în permanentă 
comunicare cu organizatorii, cu presa, cu 
familia, cu publicul sau cu violonceliștii 
interesaţi de informaţii profesionale. 
Există avantaje în a pleca singur, dar și 
dezavantaje. Primele ar fi că deciziile 
importante le iau eu și sunt responsabil 
pentru ele. Dezavantajele survin atunci 
când acele decizii nu sunt cele mai 
fericite, iar responsabilitatea este tot a 
mea. 


Cel mai bun prieten, în această 
situație, este propriul violoncel. Ce 
ne puteți spune despre instrumentul 
care vă însoțește? 

Adolph Maucotel este creatorul 
acestui instrument, construit in 1849. 
Este un instrument foarte bun și foarte 
special. Achiziţionat de Fundaţia 
Musicha din San Sebastian, mi-a fost 
dat în folosință pentru un timp. Având 
în vedere că această fundaţie îmi este și 
managamentul pentru Europa de vest și 
America de Sud, sper să rămână la mine 
cât mai mult timp. 


De ce integrala suitelor pentru 
violoncel de Bach?Din ambiția de-a 
fi primul român care le cântă în 
același concert? 

Cred că ambiția este mai mult în 
fața mea. Am vrut să văd dacă pot trece 
de un zid care părea mult prea mare 
pentru mine - Integrala Suitelor pentru 
violoncel solo de Bach. Iată că l-am 
trecut o dată, iar acum mă duc spre un 
alt obstacol, poate şi mai înalt - plusez 
cu Variaţiunile Goldberg. 


Ce înseamnă pregătirea pentru un 

astfel de concert? 

Poate că pare de necrezut, dar cred 
că ar putea fi asemănată cu pregătirea 
pentru maraton. Prima propunere 
pentru numele turneului era „Bach 
Maraton“, foarte sugestiv pentru mine. 
A rămas „Vă place Bach?“ după lungi 
runde de negocieri. Satisfacţia după 
fiecare concert este inegalabilă, niciun 
alt repertoriu neoferindu-mi ceva mai 
special. 


Recitalul durează mai mult de 2 
ore. Nu v-a fost teamă că publicul 
va ceda? 

Am încercat să aduc și public 
neavizat în sălile de concerte și m-am 
gândit să le ofer două arte îngemănate 
printr-un spectacol multimedia - muzică 
și proiecții video relaționate artistic. 
Sper să le placă mult și să revină și la 
alte evenimente muzicale. Au existat 
multe întâlniri între mine și Vadim 
Staver, în care am decis împreună ce 
vrem să spunem. În momentul în care 
crezi cu adevărat în talentul celui de 


lângă tine, e bine să-i lași creativitatea 
să se desfășoare, fără opreliști. 


Este publicul iubitor de clasic 
pregătit pentru aceste abordări 
neconvenţionale? 

Categoric, da. Trăim într-o societate 
care cere permanent diversitate, iar noi, 
artiștii, trebuie să ne mulăm pe cerinţele 
lor. Păstrând direcţia unei nișe, putem 
să ne abatem de la lipsa diversității, 
nedorind în niciun fel să sugerez nonva- 
loarea. Au trecut peste noi vremuri care 
nu i-au lăsat pe artiști să se manifeste. 
Poate dacă o făceau la momentul unei 
evoluţii gradate, poate acum vorbeam de 
o „revenire“ la recitalul clasic, la „one 
man show“. 


În urma primei părți a turneului 
s-a editat un CD, și el o premieră în 
România, fiind prima înregistrare 
completă a integralei suitelor 
pentru violoncel de Bach. Cum a 
fost el primit? 
Răspunsul la această întrebare 
mă pune într-o poziţie ingrată, fiind 
foarte subiectiv. La fel de subiectiv 
este și faptul că, de obicei, criticile 
levitează undeva în jurul celui criticat, 
netangenţial cu el, de aceea nu prea știu 
decât partea plăcută a lucrurilor. A fost 
o muncă titanică, sper să placă mult 
cd-ul. Cu siguranță conţine doar energii 
pozitive. 


După un proiect așa ambițios, la ce 

să ne mai așteptăm? 

Nu am nimic concret în minte, poate 
o altă întrebare. Vă place...? 

imic nu ne relaxează 

și nu ne împacă mai 

lesne și mai curat decât 
» sunetul prietenos și cald 
al flautului. Terapia prin sunet este un fapt 
cunoscut de către asiatici și recunoscut de 
psihologii europeni și americani în zilele 
noastre, motiv pentru care sunetul de flaut 
a devenit astăzi omniprezent” (lon Bogdan 
Ștefănescu) 

Este binecunoscut faptul că un 

instrumentist, oricât ar fi de talentat, 

dacă nu este ajutat de instrumentul său, 
nu va reuși niciodată să ofere publicului 
momentele de mare emoție în care 
sunetul, percutant, curat și clar, ajunge 
direct la sufletul celor ce îl ascultă. 
Pentru un artist precum lon Bogdan 
Ștefănescu, un împătimit al muzicii de 
orice fel, care interpretează cu aceeasi 
ușurință ,„BaRock, ba clasic”, bucuria 
de a deţine un flaut de aur produs de 
celebra fabrică japoneză Muramatsu 
este atât de mare încât artistul a dorit 
să îl arate 
spectatorii din toată ţara. Așa a decis să 
plece la drum, chiar de două ori într-un 
an, împreună cu pianistul Horia Mihail, 
într-o aventură muzicală cu titlu de 
poveste: Turneul Flautul de Aur. Cele 
două ediții au aceeași organizato 
România Cultural și Accendo, instituţii 


să încânte cu muzica sa 


: Radio 


care au oferit publicului din România 
şi alte poveşti muzicale cu ar fi turneele 
„Pianul Călător”, „Duelul Viorilor”, 
„Cele trei dive”. 

Dar flautul de aur Muramatsu s-a 
dovedit a fi de fapt “flautul fermecat”, 
căci sonorităţile instrumentului lui lon 
Bogdan Ștefănescu au vrăjit fiecare 
spectator ce a avut norocul să-l asculte 
la prima ediţie a turneului, desfășurată 
în perioada 25 aprilie-7 mai, în cinci 
orașe din România. Turneul a fost o 
adevărată cruciadă pentru promovarea 
acestui instrument mai puţin popular, 
flautistul fiind neobosit în a vorbi 
despre flautul său sau despre repertoriul 
dedicat, atât studenţilor cât și presei. La 
inițiativa sa a fost organizată, în cadrul 
turneului, și o expoziţie de flaute, din 
dorinţa de a schimba mentalitatea și 


obișnuinţele celor ce decid să studieze 
acest instrument. 

La prima ediţie, cei doi instru- 
mentiști au parcurs un repertoriu ce 
a pornit de la simplitatea lui Bach și 
Mozart, trecând prin romantismul lui 
Dvorak, apoi sonoritățile și armoniile 
sofisticate ale lui Poulenc, ajungând apoi 
la contemporani precum Taktakishvili și 
Mower, reușind să atragă prin calitatea 
interpretării aprecieri pozitive din 
partea publicului, dar și a criticii de 
specialitate: “În realitate, caratele calităţii 
le acordă cei doi muzicieni performeri, 
flautistul lon Bogdan Ștefănescu și pianistul 
Horia Mihail pe parcursul unui recital de 
impresionantă diversitate stilistică, susținut 
în Studioul din strada Berthelot; Sonata în 
La minor de Francis Poulenc a fost definită 
în esența spiritului cameral al acestei creaţii, 


de la suplețea dialogului la transparenta 
timbrală ce agrementează nonșalanța unei 
conversații lipsite de probleme.”( Dumitru 
Avakian) 

În urma marelui succes de public 
şi a entuziasmului celor doi muzicieni 
dobândit după aceste întâlniri muzicale 
excepționale, răsplătite de fiecare dată 
cu aplauze îndelungi, a doua ediţie 
a turneului Flautul de Aur este 
programată în perioada 6-17 noiembrie 
la Bacău, lași, Baia Mare, Cluj Napoca, 
Târgu Mureș, Sibiu, Chişinău. Același 
repertoriu atractiv va fi prezentat de 
cei doi mari muzicieni și publicului 
din aceste orașe. De fapt, decizia 
continuării proiectului este explicată 
de lon Bogdan Ștefănescu astfel: „Simt 
că românii vor și merită să asculte muzică 
clasică. Au o educaţie generală datorită 


Simt că românii vor 
şi merită să asculte 
muzică clasică. Au 
o educaţie generală 
datorită căreia simt 
nevoia de lucruri 
frumoase, de bună 
calitate. 


căreia simt nevoia de lucruri frumoase, 

de bună calitate. Publicul nostru este 
minunat. Suntem niște artiști foarte fericiţi 
din punctul ăsta de vedere. Prin alte părţi 
publicul e destul de glacial”. 

Dar cum ar fi putut ramâne 
indiferenți melomanii la sunetul acestui 
instrument, dacă până și zeii se desfătau 
cu sunet de flaut și, tocmai de aceea, l-au 
dăruit oamenilor pentru ca, prin sunetul 
lui, să se păstreze o legătură directă între 
ei şi muritori. lar legătura între public 
şi muzica lui lon Bogdan Ștefănescu, 
intermediată de prețiosul flaut 
Muramatsu nu a întârziat să se producă, 
artistul reușind să dea viața sunetelor cu 
o bucurie extraordinară și cu profunda 
recunoștință pentru instrumentul său pe 
care îl consideră: ,, Esenţial. Este oglinda 
sufletului. Se contopește cu interpretul!” 


septembrie-noiembrie 2012 * Euphe nia 57 


a 

Luiza Borac: 
„IVluzica este o forță 


care ne leagă 
si care ne incălzește 

Mihaela 


Fulgeanu Matei 


zi dragă femeilor, 8 martie, 

o zi în care doamnele 

și domnișoarele au fost 

sărbătorite, o zi specială pentru 
Filarmonica Pitești, pentru că pianista 
Luiza Borac a revenit pe scena instituţiei 
de concerte piteștene, alături de orchestra 
simfonică și dirijorul Bogdan Vodă. Pentru 
autenticitatea gândurilor sale, pentru 
frumuseţea sufletului și pentru bucuria inimii, 
redăm interviul luat, înainte de repetiţia 
generală la 8 martie 2012, în culisele Casei 
de Cultură a Sindicatelor, acolo unde se ţin 
toate concertele Filarmonicii Pitești. 


Bună ziua, doamnă Borac și bine aţi 

venit! 

Bună ziua, vă mulțumesc, ca de obicei, 
pentru primirea extraordinară pe care mi-o 
face Piteștiul şi, într-adevăr, este un cadou 
foarte frumos pe care îl percep din partea 
orașului Pitești, orașul în care m-am născut, 
chiar de 8 martie să fim împreună. 


Aici voiam să ajung, da. 

Este un cadou frumos pe care ni-l face 
filarmonica cu acest program minunat, 
mai romantic, o seară romantică alături de 
Johannes Brahms este greu de imaginat, 
iar concertul pregătit pentru această seară 
este poate regele concertelor romantice 
pentru pian și orchestră. De aceea, cred că 
este un cadou minunat pe care ]. Brahms și 
orașul Pitești îl fac ascultătorilor de astăzi și 
ne bucurăm să fim împreună în această zi 
deosebită. 


Și un cadou pe care implicit și dvs. îl 

faceţi prin prezenţa dvs. la Piteşti. 

Sigur. Pentru că este o seară prin care 
Filarmonica Pitești, dirijorul Bogdan Vodă 
şi eu ne vom adresa, prin undele inimilor, 
ascultătorilor din Pitești și nu numai lor, 
publicului care ne susține de fiecare dată. 


Special pentru 8 martie ați ales un 

astfel de program? Dvs. l-aţi gândit, l-aţi 

propus? 

Eu l-am gândit, am sperat să se potriveas- 
că cu programul stagiunii Pitești și iată că 
zânele acestei zile au vrut să se întâmple așa. 


Cum regăsiţi Piteștiul la un an și ceva 


de când aţi concertat cu filarmonica? 

Bineînţeles că astăzi am nimerit într-o 
zi minunată, avem o zi însorită, iar Piteștiul 
este în haine de sărbătoare. Este un peisaj 
extraordinar afară, cu chioșcuri cu flori, 
centrul este inundat de florile primăverii și 
cred că într-o lume computerizată, și materi- 
ală, și-n secolul vitezei supersonice, cred că 
este important să nu pierdem acest element 
romantic pe care ni-l oferă această zi și pe 
care piteștenii îl sărbătoresc foarte intensiv 
şi foarte festiv. Este o bucurie extraordinară 
uzuală să vezi așa ceva, bineînțeles este ziua 
internațională a femeii. Poate că în unele 
spaţii culturale această tradiție s-a mai 
pierdut în vederea modernității, dar la noi, 
în România, această zi este prin definiție 
sărbătorită și chiar pusă în practică, un prilej 
minunat să mă plimb prin Pitești astăzi, în 
soare și printre flori. 


Poate aveți ocazia să veniţi când se 
desfășoară Simfonia Lalelelor, să vedeți 
florile în adevărata lor splendoare. 

Da, abia aștept. 


În aprilie. Chiar ați primit astăzi nu o 
lalea, ci o garoafă din partea domnului 
primar Tudor Pendiuc, o surpriză pe 
care a făcut-o astăzi oferind flori şi în 
instituţiile de cultură. 

Așa este, am fost uimită să văd acest gest 
din partea primarului Piteștiului, de a acorda 
doamnelor filarmonicii aceste flori. M-am 
bucurat să mă număr și eu printre ele. 


Chiar eraţi la sediul filarmonicii. 

A fost să mă număr printre destina- 
tarele garoafelor. Un moment frumos azi 
dimineață. 


E, ln 
. 


Indrăznesc să spun că reveniţi acasă. 
V-aţi născut la Pitești, toată lumea știe. 
Așa este. 


Am spus-o: Luiza Borac, o piteșteancă 
printre piteșteni. Cât timp ați stat în 
Pitești? 

Nu foarte mult, mărturisesc că după 
nașterea mea aici părinții s-au mutat cu 
serviciul în alt oraș, Râmnicu Vâlcea, unde 
am crescut. 


Da, dar pe certificatul de naștere 

scrie Pitești! 

Absolut. În toate părţile lumii unde 
trebuie să completez locul nașterii scriu 
Pitești. Și chiar ajungând la hotel, aici, în 
Pitești, m-am surprins, am scris Pitești și am 
spus: „0, chiar sunt în Pitești!”. Ceva deosebit. 
Am fost foarte mândră să aud acum câțiva 
ani de filarmonică. Unchiul meu, Alexandru 
Pălăgeșu, mi-a vorbit despre activitatea 
filarmonicii din Pitești cu atâta entuziasm 
și admiraţie față de programele deosebite 
şi de faptul că există un public iubitor de 
muzică clasică în Piteşti, un public meloman 
care-i susține pe muzicienii filarmonicii prin 
prezența lor la concert și prin aplauzele lor 
şi m-am bucurat să aflu că acest lucru se 
întâmplă chiar în orașul meu natal. 


Și aţi avut ocazia să vă convingeți 
pentru prima oară când aţi concertat 

în 30 septembrie 2010, dirijor fiind 
Tiberiu Oprea. 

Da, corect, în deschiderea stagiunii 2010. 


A fost o onoare pentru filarmonică să 
deschideţi stagiunea. 


La fel. La fel. 

Și atunci aţi văzut publicul, ați văzut 
cum reacționează și cât de dornic este de 
muzică. 


Da, minunat. Cred că puţine filarmonici 
din țară se pot lăuda cu acest lucru, o sală atât 
de mare să fie plină cu spectatori entuziaști 
atât de des. 


Și filarmonica nu are decât cinci ani. 

Aproape. În mai împlinește cinci ani! 

Într-adevăr! Deci cinste celor care 
pun toată inima, și tot timpul, și tot 
devotamentul lor pentru a fi un motor 
pentru această filarmonică! Așa cum 
spuneam, lumea are nevoie de foarte multe 
lucruri materiale, dar și de cele sufletești, 
iar muzica este o forță care ne leagă și care 
ne încălzește sufletele. 


Aţi plecat la un an din Pitești, v-aţi dus 
la Vâlcea, aţi absolvit Liceul de Artă de 
acolo, Conservatorul de la București, 
dar și Conservatorul din Hanovra. 

Da, Hanovra. 


Hanovra, Germania. Știu pentru că 
m-am documentat. 
Da, observ. (râde, plăcut impresionată). 


Cum ați perceput profesionalismul das- 

călilor de aici față de cel din Germania? 

Ce asemănări sunt, ce diferențe? Pentru 

Că ați putut să vă daţi seama. 

Da. Școlile românești de muzică erau și 
cred că sunt foarte puternice! Deci, am avut 
o bază pianistică foarte stabilă, foarte puter- 
nică, iar studiile din Hanovra au completat 
ceea ce asimilasem în București. Muzicienii 
români pleacă în străinătate, întotdeauna 
sunt întâmpinați cu respect, pentru că sunt 
foarte mulți cântăreți, instrumentiști, dirijori 
de orchestră care s-au făcut remarcați în afara 
României prin talentul ieșit din comun, dar și 

prin dăruirea și munca asiduă. 


Pentru a ajunge la o asemenea 

performanţă. 

De aceea mi-a fost ușor. Mi-a fost greu în 
timpul studiilor. Eu am plecat la București 
la vârsta de nouă ani, profesoara mea din 
Râmnicu Vâlcea, Dumnezeu s-o ierte, Irina 
Șaţchi, a avut generozitatea de a spune când 
aveam nouă ani: „Eu nu mai pot s-o învăţ 
nimic, ea trebuie să meargă mai departe...” 


Știe tot! Mai rar asemenea profesor care 

să recunoască. 

Da, sunt puţini profesori capabili să spună 
o asemenea frază, pentru că lecţiile de pian 
sunt ceva individual, ceva personal, te legi de 
copilul pe care-l crești muzical și este mai rar 
să poţi să îi dai drumul cu atâta generozitate. 
Îi mulțumesc și acum. 


Li sunteţi recunoscătoare pentru că v-a 
învăţat tainele pianului. 
Exact, da. 


De ce dintre toate instrumentele aţi ales 

pianul? 

Așa s-a potrivit, părinții erau melomani, 
sunt și acum vizitatori, public entuziast al 
Filarmonicii Râmnicu Vâlcea, nu pierd 
niciun concert. Au iubit muzica din tinereţe, 
a fost o pasiune care i-a legat, o pasiune 
comună și de mică am crescut cu discuri 
în casă, cu Simfoniile de Beethoven și Lacul 
Lebedelor de Ceaikovski, auzeam încă de la 
doi, trei, patru ani, au cumpărat o pianină 
pentru educaţia muzicală a copiilor, dar 
fiindcă era această pianină în casă, eu căutam 
notele melodiilor pe care le auzeam pe 
discuri. 


Pe suportul discografic. 
Da, și astfel încât, într-o zi, o profesoară 


de pian apropiată familiei mele, auzind, 
observând acest lucru, a spus că trebuie 
neapărat să primesc lecţii de pian. 


Și așa ați ajuns să studiați acest 
instrument. Cum a fost primul concert? 
La ce vârstă? 
La vârsta de șapte ani, am participat 
la concursul „Lira de Aur” de la Suceava, 
obținând Premiul L. Îmi aduc aminte și acum 
de emoţiile foarte mari pentru un copil de 
şapte ani pe o scenă mare. 


În fața atâtor oameni. 

Da, nu se uită. Îmi aduc aminte de 
aceste emoții, nu se uită, dar, bineînțeles, și 
primul contact cu această meserie și mi-a 
plăcut foarte mult, au fost emoţii, dar a fost 
şi o bucurie care m-a justificat să merg mai 
departe. 


Și apoi au urmat sute și sute de 

concerte, premii, diplome peste diplome, 

culminând cu acel Oscar al muzicii, dacă 

putem să îi spunem așa, premiul pe care 

l-aţi luat în Marea Britanie, la BBC. 

Da, este un premiu care pe mine m-a 
făcut deosebit de fericită, pentru că era 
în primul rând vorba de George Enescu, 
despre muzica marelui Enescu, celui mai 
mare compozitor al nostru, care încă este 
necunoscut. În ultimii ani, marele Yehudi 
Menuhin spunea că „Enescu este absolutul, 
comparat cu el și eu însumi și alții rămânem 
foarte în urmă” și tot el spunea că „vremea 
lui va veni”, a început să vină vremea lui, nu 
este încă atât de cunoscut pe cât ne-am dori, 
dar, totuși, lucrările lui au început să se cânte. 
Anul trecut a fost montată din nou opera 
Oedip, în Bruxelles, un eveniment remarcabil. 
Și acest premiu a venit după un proces 
complex de jurizare. Acest disc a ajuns în 
faza finală, a fost votat on-line de ascultători, 
cei care au votat muzica. Deci, au fost peste 
40 000 de ascultători care au votat on-line 
muzica lui Enescu, o victorie a lui Enescu! 


Și mândria dvs. ca român. 
Exact. 


Dar Enescu s-a făcut cunoscut și prin 
festivalul care îi poartă numele. 


Absolut. Absolut. 


Unde vin atâţia oameni de marcă, și 

instrumentișți, și dirijori, și compozitori. 

Care au luat contact prin intermediul 
acestui festival cu lucrările lui Enescu și le-au 
putut prezenta mai departe publicului din alte 
părți. Așa este. 


Dintre toate CD-urile pe care le-aţi 


imprimat, care vă este cel mai drag? 

Acesta? 

Bineînţeles, George Enescu, sunt de fapt 
trei, un album dublu cu Sonatele de Enescu și 
alte lucrări, dar și un disc simplu. Deci în total 
trei. Trei discuri cu lucrările lui Enescu. 


Pentru cititorii care nu știu, dvs. aveți 
un CV remarcabil. 
Mulţumesc. 


Așa este. 
Și Filarmonica Pitești se conturează. 


Noi suntem mici. Mai avem mult de 
muncă. Suntem optimişti, chiar în 
vremuri de criză. 


Da. 


Dintre pianiștii noştri care v-a fost 
model? Ce mentor aţi avut? 
Cu siguranță Valentin Gheorghiu. 


Care a cântat și la Pitești, de două ori 
cu orchestra și cu doamna Roxana 
Gheorghiu, în recital. 

Un talent extraordinar, un caracter 
nobil, un domn al pianului! Prima dată 
când l-am ascultat, a fost o înregistrare 
radio, nu știam cine cântă, era Concertul 
de Grieg și n-am putut să mă mișc de lângă 
aparatul de radio! Apoi, mai târziu, ani 
mai târziu, l-am cunoscut, am interpretat 
şi concertul său pentru pian și orchestră, o 
lucrare foarte bună, am câștigat un concurs 
la lași cu concertul Domniei Sale și este 
unul dintre pianiștii noștri cu care ne 
mândrim. 


V-aţi dori să interpretați cu Valentin 
Gheorghiu un concert la patru mâini? 
Sigur că da. Sigur că da. 


Poate ne gândim și se regăsește în 

viitoarea stagiune a Filarmonicii. 

Sau concertul compus de Valentin 
Gheorghiu. Este o lucrare într-adevăr 
fenomenală, care se cântă rar. Știu că, de 
câte ori ne întâlnim, îmi aduce aminte acest 
lucru Şi i-am spus: „Maestre, într-o zi vom 
repeta”. 


Și cu alți interpreţi, cu alți dirijori, cu 

cine aţi mai colaborat? 

Cu Horia Andreescu. Este o colabora- 
re de mulți ani care ne umple de bucurie 
de fiecare dată. Este un mare artist și am 
colaborat foarte bine. A fost un proiect 
în 2006, cu Concertul de Schuman, aici 
aduc o laudă Orchestrei Naţionale Radio 
din București, erau 45 de grade multe 
săptămâni de-a rândul, sistemul de aer 


condiționat se stricase, instrumentele 


nu mai răspundeau, era foarte greu, se 
lucra scăldaţi în apă, era foarte greu și 

s-a pus problema dacă să se continue 
acest proiect. Totuși, nu au plecat, au stat 
şi-au terminat de înregistrat proiectul pe 
care îl aveam împreună alături de Horia 
Andreescu și m-a impresionat această 
dăruire față de muzică atât a maestrului 
Andreescu, cât și a Orchestrei Naţionale 
București. 


Sunt artiști care au vrut să-și ducă la 


final visul. 
Da. 


Să rămână ceva în urmă. 
Așa este. 


Vă mulțumesc pentru faptul că ați 
acceptat acest dialog și vă rog să adresați 
câteva cuvinte în calitate de piteșteancă. 
Sigur. 


Dar şi de artist remarcabil, pianista 

de renume internațional Luiza Borac, 

publicului piteștean. 

Publicului meloman, care ne susține de 
fiecare dată, multe ore de muzică frumoasă 
în continuare și urările de dragoste și de 
bine! 

Woljoang 


Amadess Mozart 


în universul cameral 
al duo-ului pianistic 


Dr. Corina 
Raducanu 
Cercetător 
post-doctoral 
Bursier MIDAS 


ianul este instrumentul asupra 
căruia numeroși compozitori 
şi-au manifestat spiritul 
creator. Din Baroc și până 
în zilele noastre, parcurgând toate curen- 
tele stilistice din istoria muzicii, pianul a 
fost un răsfăţat al compozitorilor, puţini 
fiind aceia care nu i-au dedicat măcar o 
lucrare. Compozitorii care s-au apropiat 
de universul pianistic îndeaproape au 
fost la rândul lor pianiști și chiar pianiști 
străluciți. Cunoscând instrumentul, 
posibilităţile și evoluţia sa de-a lungul 
timpului, și-au dorit permanent să 
valorizeze și să depășească resursele 
acestuia, să-i găsească noi valenţe, noi 
sonorități și mai ales să-l orchestreze. Și 
astfel au prins viață lucrările și opusurile 
pentru pian la patru mâini și două piane. 
Cum transformi un pian și doi 
oameni într-o orchestră? 
Lucrările pentru pian la patru 
mâini presupun de la bun început o 
gândire de tip orchestral a pianului. 
În același timp impun o regândire a 
spaţiului și a tehnicii pianistice astfel 
încât desfășurarea a doi pianiști în fața 
aceleiași claviaturi să devină un firesc 
muzical. Deși claviatura este divizată, 
iar rolurile, registrele și timbralitatea 
instrumentului sunt împărțite între 
pianiști, între două personalităţi diferite, 
aceștia trebuie să refacă și să redea 
unitatea instrumentală. Pentru a forma 
un duo de valoare este necesar ca cei doi 


6 2 septembrie-noiembrie 2012 * Euphonia 


pianiști să fie compatibili din mai multe 
puncte de vedere. În primul rând este 
necesară o gândire muzical-interpreta- 
tivă asemănătoare bazată pe principii 
muzicale comune ce au ca substrat un 
nivel solid și egal al culturii muzicale 

şi generale. Apoi, tehnica pianistică 
trebuie să aibă același grad de dezvoltare 
pentru crearea unui tușeu omogen și 
premisa adaptabilităţii la situaţii 
tehnice noi. Nu în ultimul rând, aceștia 


trebuie să rezoneze la nivel uman, să 
aibă o comunicare foarte bună și să fie 
mereu în căutarea unității în gândirea 
muzical-artistică. Duo-ul pianistic, ca de 
altfel orice formulă a muzicii de cameră, 
dezvoltă pianistica și personalitatea 


muzicienilor. 

O tradiţie a duo-ului pianistic și a 
lucrărilor dedicate acestui ansamblu, ce 
continuă până în zilele noastre, este începută 
la sfârșitul secolului XVIII. Din compozițiile 


timpurii existente stau mărturie cele 6 sonate 
de Johann Christian Bach (1735-1782), 

4 sonate sau duete pentru 2 artiști la un 
piano-forte sau clavecin de Charles Burney 
(1777) și lucrarea [| Maestro e il Scolare de 
Joseph Haydn (1778). Există lucrări pentru 
duo-ul sau duetul pianistic încă din perioada 
Barocă, în creația compozitorilor Thomas 
Tomkins (1572-1656) și Nicholas Carleton 
(1573-1630). Wolfgang Amadeus Mozart 
este printre primii compozitori ce au dedicat 
pianului lucrări pentru duo-ul pianistic. În 
literatura de specialitate pentru pian la patru 
mâini, creaţia lui Mozart se remarcă printr-o 
evoluţie continuă pe parcursul întregii vieți. 
Aceasta cuprinde un număr de șase sonate, 
din care una pentru două piane; o Temă cu 
variațiuni, o Fugă pentru două piane KV 427, 
un Concert pentru două piane și orchestră 
KV365 și un Concert pentru tei piane KV 242. 

Prima lucrare pentru patru mâini 
este Sonata în Do major K19d, compusă 
la vârsta de 9 ani (1765) la Londra. 
Prima audiție a avut-o la Londra în 
interpretarea compozitorului și a surorii 
sale în anul 1765 la Hickford's Great 
Room în Brewer Street-Londra, la 
un clavecin cu două manuale. Dintre 
lucrările de tinerețe ale compozitorului 
ca este singura care a supraviețuit. Deși 
de dimensiuni reduse, este foarte inte- 
resantă din punct de vedere pianistic, 
deoarece sub o aparentă simplitate se 
ascund anumite problematici de ordin 
tehnic puse duo-ului pianistic. Fiind 
o lucrare fără autograf a cărei prime 
ediții a apărut în anul 1780 la o editură 
pariziană, originalitatea acestei lucrări 
este încă discutată de specialiști. 

În documentele vremii şi în scrisorile 
compozitorului prima lucrare atestată 
pentru pian la patru mâini apare a fi 
Sonata KV381. Astfel, sonatei KV19d 
îi urmează Sonatele KV381 în Re major 
şi KV 358 în Sib major, compuse la 
Salzburg între anii 1772-1773/1774. 
Cele două sonate au fost publicate zece 
ani mai târziu la Viena. Cercetarea 
scriiturii acestor sonate demonstrează 
asimilarea limbajului galant al stilului 
vremii. În aceeaşi măsură oglindesc 
măiestria cu care compozitorul așează în 
pagină și pe claviatură limbajul specific 
duo-ului pianistic. O lucrare inedită este 
Concertul pentru trei piane și orchestră 
în Fa major KV 242, compus în anul 
1776, supranumit și Concertul Lodron, 
o comandă a contesei Antonia Lodron. 
Anul 1779 aduce la lumină Concertul 
pentru două piane și orchestră KV365 
iar în 1781 va compune la Viena Sonata 
pentru două piane în Re major KV 448. 


Stilul concertant este mereu prezent în 
lucrările sale, trăsăturile specifice fiind 
ușor recognoscibile: melodia cu relief 
aproape vocal, de o simplitate și un 
rafinament aparte; frazările cu accente 
jucăușe și subtilități interpretative; 
pasajele sclipitoare au nevoie de un 
sunet cristalin realizat cu elasticitate în 
atac și agilitate de către pianist; culorile 
armonice adâncesc firescul oricărei 

linii melodice; pasajele de virtuozitate 
încununează geniul pianistic mozartian. 
Perioada vieneză a compozitorului 
include și două lucrări neterminate 
(Allegro KV 357, datat 1788, însumând 
98 de măsuri și Andante KV 355, datat 
1791, de 158 de măsuri) ce sunt privite 
ca Sonata pentru duet în Sol major. Ele 
au fost completate de primul editor al 
acestora, Johann Anton Andre și apoi 
de editorului Ediţiei complete Wienner 
Urtext — Robert D. Levin. Creaţiei 
vieneze i se alătură sonata KV 497 în fa 
minor compusă în vara anului 1786 și 
publicată un an mai târziu. Ascultând 
sonata și analizând-o putem observa în 
începutul acesteia similitudini și caracte- 
ristici ale începuturilor unor simfonii sau 
lucrări mozartiene. Andante-le sonatei 
își găsește corespondentul în Andante 
din sonata pentru pian KV 333 și în 
Larghetto din cvintetul de suflători cu 
pian KV 452. Tot în perioada vieneză, 
în 1786, au fost compuse și Variaţiunile 
KV 501, pe o temă originală. Şi această 
lucrare are corespondențe muzicale 

cu alte lucrări mozartiene, elementele 
stilistice și spiritul comic aparținând 
lumii lui Papageno din opera Flautul 
Fermecat sau finalului din Concertul 
KV 453 pentru pian și orchestră în Sol 
major. Ultima sonată mozartiană pentru 
pian la patru mâini este sonata KV521 
în Do major compusă la Viena între anii 
1786-1787. 

Privind cronologic creația 
mozartiană vom observa că această 
ultimă sonată pentru pian la patru 
mâini este scrisă în aceeași perioadă cu 
operele Nunta lui Figaro, Don Giovanni 
şi Concertele pentru pian și orchestră 
KV491, respectiv KV503. Aceste 
alăturări au influenţat, prin simbioza 
unor elemente ale stilului concertant 
cu cel operistic, scriitura și întregul stil 
al sonatei. În seria lucrărilor pentru 
pian la patru mâini intră inclusiv două 
adaptări mai puţin obișnuite: piesele 
pentru Clockwork organ în fa minor 
KV594 şi KV608, compuse în 1790 și 
1791. Astfel se încheie lista creaţiilor 
lui Wolfgang Amadeus Mozart dedicate 


duo-ului pianistic. Ea deschide drumul 
unei literaturi muzicale bogate conti- 
nuată de Ludwig van Beethoven, Franz 
Schubert, Robert Schumann, Frederic 
Chopin, Franz Liszt, Johannes Brahms, 
Edward Grieg, Serghei Rachmaninov, 
Dimitri Shostakovich, Antonin Dwvorâk, 
Cesar Frank, Erik Satie, George Bizet, 
Claude Debussy, Maurice Ravel, Francis 
Poulenc, Bela Bartok, Gyărey Ligeti, 
George Enescu, Constantin Silvestri, 
Dinu Lipatti și în muzica românească 
contemporană de Laura Manolache, Dan 
Dediu ș.a. 

Mozart este un caz unic în istoria 
muzicii, datorită unui stil personal 
extrem de bine conturat și printr-o 
expresie în permanentă transformare, în 
care regăsim balansul permanent între 
tandreţe, gingășie, nobleţe și profun- 
zime a ideilor. Toate aceste elemente 
formează un tot unitar. Diferenţa dintre 
o temă veselă, spontană și una adâncă, 
filozofică, încărcată de dramatism este 
dată de proporția timbrală pe care o 
realizează compozitorul și de articulația 
frazal - expresivă. 

Viziunea estetică mozartiană 
se integrează viziunii estetice a 
Clasicismului dar, în același timp se 
singularizează în cadrul ei. Mozart este 
perceput ca un compozitor eminamente 
clasic, însă în creaţia sa găsim germeni 
ai Romantismului, subordonări ce aparțin 
epocii anterioare — Barocul — sonorități și 
combinaţii timbrale ce pot fi extrapolate 
către Impresionism și chiar Expresionism. 
Wolfgang Amadeus Mozart a putut să 
aibă viziunea Romantismului și a prefa- 
cerilor acestuia, realizând sonorități, a 
căror culoare, expresivitate și substanță 
timbrală depășesc cu mult nivelul de 
înţelegere al perioadei clasicismului. 
Elementul stilistic principal care 
caracterizează în ansamblu creația 
mozartiană este tinereţea și prospețimea 
fiecărei idei tematice, simțită în special 
prin raportarea la profunzimea acesteia. 
Un asemenea echilibru între glumă și 
seriozitate nu întâlnim la nici un alt 
compozitor. 

Mozart lasă senzația că temele sale 
sunt concepute în modul în care se 
concep culorile, prin combinarea unor 
elemente inițiale și prin derapajul către o 
anumită culoare sonoră, pentru a obține 
o stare aparte, toată această concepție 
estetică fiind reliefată în creaţii artistice 
ce aparțin unei epoci în care cuvântul 
de ordine era și este atât obiectivarea 
sentimentului, cât și exprimarea fanteziei 
în rigoare. 

